
Text rozhodnutia
Súd: Krajský súd Banská Bystrica Spisová značka: 38Cbi/5/2010 Identifikačné číslo súdneho spisu: 6010200976 Dátum vydania rozhodnutia: 15. 01. 2015 Meno a priezvisko sudcu, VSÚ: JUDr. Drahomíra Dibdiaková ECLI: ECLI:SK:KSBB:2015:6010200976.11 ROZSUDOK V MENE SLOVENSKEJ REPUBLIKY Krajský súd v Banskej Bystrici samosudkyňou JUDr. Drahomírou Dibdiakovou v obchodno-právnej veci navrhovateľa Mgr. Alena Turčanová, správca konkurznej podstaty, a adresou kancelárie ul. Horná 54, 974 01 Banská Bystrica, úpadcu KALINIČ Dolný Kubín, s.r.o. „v konkurze" so sídlom M.R. Štefánika 2256, 026 01 Dolný Kubín, IČO: 31 612 946 zast. advokátkou Mgr. Martina Slosiariková, Jelšová 2A, 974 01 Banská Bystrica proti odporcovi E.. E. Y., nar. XX.XX.XXXX, bytom X. XX, XXX XX Y. F., zast. advokátom JUDr. Vladimír Zvara, SNP 1/A, 990 01 Veľký Krtíš a vedľajšiemu účastníkovi na strane odporcu Kooperativa poisťovňa a.s., Vienna Insurance Group, Štefanovičova 4, 816 23 Bratislava, pob. Nám. Š. Moysesa 9, 974 01 Banská Bystrica o zaplatenie 100.898,22 Eur s prísl. takto r o z h o d o l : Odporca je povinný zaplatiť navrhovateľovi 100.898,22 Eur s 9% úrokom z omeškania ročne od 25.09.2010 do zaplatenia a nahradiť mu trovy právneho zastúpenia vo výške 4.129, 56 Eur na účet právneho zástupcu navrhovateľa do 3 dní od právoplatnosti rozhodnutia. Odporca je povinný zaplatiť na účet Krajského súdu v Banskej Bystrici č. R.XX XXXXXXXX XXXX XXXX XXXX, R., VS: XXXXXXXXXX, KS: XXXX poplatok vo výške 6.053,50 Eur do 3 dní od právoplatnosti tohto rozhodnutia. o d ô v o d n e n i e : Podaným návrhom si navrhovateľ uplatnil voči odporcovi právo na náhradu škody, pričom nevylúčil, že by mohlo ísť aj o právo na vydanie bezdôvodného obohatenia vo výške 100.898,22 Eur. Odporca ako bývalý správca úpadcu vybral túto sumu z účtu úpadcu a vložil ju na účet súkromnej investično- finančnej spoločnosti HAPPY TREND LTD. - organizačná zložka Slovensko so sídlom Párovská č.16, Nitra na základe dvoch zmlúv o investovaní uzavretých dňa 27. októbra a 30. októbra 2008. Odporca tak použil majetok úpadcu určený v konkurznom konaní na uspokojenie pohľadávok veriteľov ako súkromná osoba neoprávnene. Majetok úpadcu sa tak v dôsledku takéhoto konania odporcu znížil na nulu, pretože investičná spoločnosť odporcovi finančné prostriedky nevrátil a následne nevrátil ani odporca tieto preinvestované peniaze navrhovateľovi napriek tomu, že ho listom zo dňa 16. septembra 2010 na ich odovzdanie v lehote do 24.09.2010 vyzval. Z uznesenia konkurzného súdu č.k. 25-4K 185/00, ktorým bol odporca ako správca zbavený funkcie vyplýva, že pri investovaní finančných prostriedkov porušil svoju povinnosť konať s odbornou starostlivosťou podľa § 8 ZKV, keď tieto finančné prostriedky konkurznej podstaty investoval do súkromnej spoločnosti. Ak by aj neuzatvoril zmluvy o investovaní ako správca konkurznej podstaty, porušil túto povinnosť konať s odbornou starostlivosťou už len tým konaním, že pred zrušením účtu dňa 27.10.2008 vybral peňažné prostriedky úpadcu z bankového účtu úpadcu a dňa 30.10.2008 tento účet úplne zrušil, pričom následne ich úpadcovi nevrátil. Odporca vo vyjadrení zo dňa 17. mája 2010 adresovanom konkurznému súdu (č.l.48) uviedol, že dňa 31. januára 2006 Krajský súd v Banskej Bystrici ako súd konkurzný schválil konečnú správu o speňažení majetku úpadcu, pričom rozhodol, že celkové príjmy úpadcu sú 3.509.642,23 Sk, uspokojené pohľadávky proti podstate do vypracovania konečnej správy sú v sume 36.566,94 Sk a odmena správcu je 531.100,-Sk spolu s výdavkami vo výške 20.634,-Sk. Na rozdelenie veriteľom tak zostala suma 2.921.342,-Sk. Tieto finančné prostriedky boli uložené správcom na účte v N. L. a.s., J.. Z. a ku dňu 27. októbra 2008 bola na účte suma 3.040.000,-Sk. Keďže banky poskytovali veľmi nízke úroky na vkladoch, vložil správca finančné prostriedky v sume 3.040.000,-Sk na základe dvoch investičných zmlúv na účet spoločnosti HAPPY TREND LTD. - organizačná zložka Slovensko so sídlom v Nitre. Obe zmluvy, ktoré uzavrel dňa 27. októbra a 30. októbra 2008 boli v trvaní do 30. apríla 2009 za veľmi výhodných úrokových podmienok. Úmyslom správcu bolo zhodnotiť sumu určenú veriteľom, pričom k rozhodnutiu uložiť finančné prostriedky u súkromnej spoločnosti dospel na základe toho, že súd mu presne neurčil, kde majú byť uložené finančné prostriedky získané zo speňažovania majetku z podstaty úpadcu. Keďže prebiehali incidenčné žaloby podané bývalým konateľom úpadcu, u ktorých nebol predpoklad rýchleho ukončenia a nevedel, kedy dôjde k rozvrhu, rozhodol sa tieto finančné prostriedky zhodnotiť. Dňa 27. apríla 2009 mu konateľ súkromnej spoločnosti HAPPY TREND LTD. - organizačná zložka Slovensko p. J. Y. oznámil, že mení podmienky investičnej zmluvy s tým, že výnosy a vklady budú investorovi vyplatené do 31. mája 2009. Keďže tento termín, a ani ďalšie termíny zo strany súkromnej spoločnosti dodržané neboli, podal odporca dňa 25. februára 2010 na konateľa investičnej spoločnosti J. Y. trestné oznámenie pre podozrenie zo spáchania trestného činu podľa § 221 ods.3 pím.a/ Trestného zákona, ktoré je v štádiu vyšetrovania. Faktom však je, že aktuálny stav finančných prostriedkov, ktoré tvoria konkurznú podstatu je nulový. Odporca v konaní tvrdil, že navrhovateľ nie je aktívne legitimovaný na podanie takejto žaloby, že on žiaden majetkový prospech nezískal, pretože ten získala tretia osoba a že navrhovateľovi nevznikla ani žiadna škoda, pretože vznikla konkurzným veriteľom a že si môže celú ním investovanú sumu vymáhať od spoločnosti HAPPY TREND LTD. - organizačná zložka Slovensko, ktorej zostali finančné prostriedky v sume cca 1.000.000,- Eur zablokované prokuratúrou na jej účte. Tvrdil tiež, že navrhovateľ si uplatnil rovnaký nárok na náhradu škody vo výške 100.898,22 Eur aj v trestnom konaní, čo vyplýva zo zápisnice o výsluchu poškodeného - navrhovateľa zo dňa 07.03.2013, preto tomuto konaniu bráni prekážka prv začatého konania. Z týchto dôvodov, ako aj z dôvodu ním vznesenej námietky premlčania, pretože žaloba bola na súd podaná dňa 03.11.2010 a k investovaniu finančných prostriedkov odporcom došlo dňa 27.10. a 30.10.2008 navrhol návrh v celom rozsahu zamietnuť. Navrhol tiež, že z dôvodu neskončenia konaní v trestných veciach, ktoré sa vedú voči odporcovi na OR PZ Levice pod č.k. 112/OEK-LV-2011 a voči konateľovi HAPPY TREND LTD. - organizačná zložka Slovensko (ďalej len HAPPY TREND LTD.) p. Y. na Okresnom súde Nitra pod č.k. 1T 129/11 je vhodné konanie v prejednávanej veci do ich skončenia podľa § 109 ods.2 písm.c/ O.s.p. prerušiť. Krajský súd návrhu odporcu na prerušenie konania nevyhovel a tento dňa 16.12.2014 zamietol. Proti tomuto rozhodnutiu podal odporca odvolanie, ktoré súd s poukazom na § 209 ods.2 O.s.p. predloží odvolaciemu súdu po rozhodnutí vo veci samej, o čom účastníkov konania poučil. V konaní sa odporca bránil aj tým, že nemal od konkurzného súdu pokyn uložiť finančné prostriedky na účet v banke a takáto povinnosť mu nevyplývala ani zo Zákona o konkurze a vyrovnaní. Vloženie finančných prostriedkov do investičnej spoločnosti malo priniesť konkurzným veriteľom vyššiu sumu na ich uspokojenie. Súd upozornil účastníkov konania podľa § 100 ods.1 O.s.p. na možné posúdenie uplatneného nároku aj podľa § 451 a nasl. OZ oznámením zo dňa 18.12.2014. Na svoje tvrdenia navrhol odporca vykonať výsluch svedka E.. O. J. na okolnosť, prečo neuspokojil pohľadávku správcu KP úpadcu Kalinič Dolný Kubín s.r.o. a čo sa stalo so zvyškom sumy 875.000,- Eur, výsluch J. Y. na ozrejmenie, o aký zmluvný vzťah išlo medzi odporcom a spoločnosťou HAPPY TREND LTD, vyžiadať od V. a.s. L. pohyb finančných prostriedkov na účte č. XXXXXXXXXX/XXXX HAPPY TREND LTD. v čase od 27.10.2008 do 07.10.2013 a pripojiť obžalobu evidovanú na OS Nitra pod č. 1T 129/11, ktorým súd, okrem výsluchu odporcu nevyhovel, pretože neboli pre rozhodnutie v tejto veci potrebné. Vedľajší účastník poukázal na obsah Poistnej zmluvy č. XXXXXXXXXX v znení jej dodatkov č. 1 a 2, predmetom ktorej je poistenie zodpovednosti za škodu vzniknutú pri výkone advokátskej činnosti s tým, že odporca, ktorý je advokátom je zároveň poistený titulom zodpovednosti za škodu, vzniknutej pri výkone funkcie správcu konkurznej podstaty inému v súvislosti s výkonom jeho činnosti ako správcu. Uviedol tiež, že ak sa v konaní jednoznačne preukáže a následne právoplatne rozhodne o tom, že odporca ako fyzická osoba vybral z účtu úpadcu finančné prostriedky, ktoré získal ako správca a tieto neoprávnene investoval do spoločnosti Happy Trend LTD. za účelom získania vlastného majetkového prospechu, čím hrubo porušil povinnosti postupovať pri výkone svojej funkcie s odbornou starostlivosťou, zo strany poisťovateľa odporcu nebude možné poskytnúť poistné plnenie, keďže konanie odporcu bude možné subsumovať pod tzv. výluky z poistného plnenia, na ktoré sa poistenie zodpovednosti za škodu nevzťahuje. Krajský súd prejednal vec za účasti všetkých účastníkov konania a vykonal dokazovanie listinnými dôkazmi, a to uznesením Krajského súdu v Banskej Bystrici č.k. 25-24K 185/2000-628 zo dňa 3. júna 2010, uznesením Najvyššieho súdu SR č.k. 1 Obo 98/2010 zo dňa 3. augusta 2010, zmluvami o investovaní zo dňa 27. októbra a 30. októbra 2008, kópiami bankových dokladov označených ako výber v hotovosti, ktorý realizovala N. L. R., J.. Z. dňa 27.10.2008 v hodnote 69.998,67 Eur (2.108.780,- Sk) z č. účtu úpadcu XXXXXXXXXX vedeného na správcu úpadcu s dodatkom KALINIČ Dolný Kubín s.r.o., bankovým dokladom vystaveným V. a.s. s uvedením rodného čísla odporcu ako vkladateľa fyzickej osoby Y. E. E.., č. OP XXXXXX/XXXX a č. OP R. XXXXXX, ktorý vložil dňa 27.10.2008 v bankovkách v počte 400 ks po 5.000,- Eur na účet spoločnosti HAPPY TREND LTD. č. XXXXXXXXXX sumu 64.817,22 Eur (2.000.000,- Sk), návrhom na vydanie príkazu na zaistenie peňažných prostriedkov k č. 3Pv 902/08, ktoré bolo doručené Okresnej prokuratúre Nitra dňa 05.02.2009 (čl. 286), príkazom Okresnej prokuratúry Nitra na zaistenie sumy vo výške 801.184,84 Eur na podnikateľskom účte pariacom spoločnosti HAPPY TREND Ltd., org. zložka Slovensko, Nitra, č. účtu XXXXXXXXXX/XXXX (čl. 287-288), oznámením HAPPY TREND LTD. o zmene čl.VIII. zmluvy o investovaní zo dňa 27.04.2009, výzvou odporcu adresovanou HAPPY TREND LTD. na vrátenie sumy 100.898,22 Eur zo dňa 10.07.2009, vyjadrením odporcu zo dňa 17. mája 2010, podaním žaloby odporcom dňa 03.08.2010 na Okresný súd Nitra voči spoločnosti HAPPY TREND LTD., organizačná zložka Slovensko na zaplatenie sumy 100.898,22 Eur s 9% úrokom z omeškania ročne od 01.06.2009 do zaplatenia, žiadosťou navrhovateľa o odovzdanie finančných prostriedkov zo dňa 16. septembra 2010 adresovanou odporcovi, odpoveďou odporcu mailom navrhovateľovi zo dňa 24. septembra 2010, oznámením poistnej udalosti odporcom zo dňa 18.07.2011, návrhom odporcu zo dňa 18.08.2011 na pribratie vedľajšieho účastníka Kooperativa poisťovňa a.s. Bratislava do konania, podaním odporcu zo dňa 18.08.2011 a 31.08.2011, podaním navrhovateľa zo dňa 26.08.2011, doručeným súdu dňa 02.09.2011, výtlačkami z internetových stránok založených na čl. 77-90 W., W., W., W. a ďalšie, podaním vedľajšieho účastníka zo dňa 29.11.2011 (čl. 110), ktorým súhlasil s jeho vstupom do konania na strane odporcu, podaním navrhovateľa zo dňa 29.02.2012, oznámením Okresného súdu Nitra č.k. 28Cb 24/2010 zo dňa 30.01.2012, internetovými výpismi o informáciách spoločnosti HAPPY TREND Ltd. vyhotovené dňa 22.02.2012 v anglickom jazyku (čl. 123-126), v preklade (čl. 127-130) vrátane výpisov z obchodného registra informácií, Európskym platobným rozkazom vydaným v Nitre dňa 24.01.2011, uznesením Okresného súdu Nitra č.k. 28Cb 24/2010-69 zo dňa 15.06.2012, oznámením navrhovateľa o čísle účtu odporcu ako správcu KP v N. L. R., vyjadrením odporcu zo dňa 14.02.2013 a 21.02.2013, vyjadrením navrhovateľa zo dňa 28.03.2013, s výpismi z účtu úpadcu č. XXXXXXXXXX (čl. 172-202), zápisnicami o výsluchu odporcu, konateľa spoločnosti HAPPY TREND LTD., org. zložka Slovensko J. Y. a o ich konfrontácii v konaní vedenom OR PZ, Odbor kriminálnej polície v Leviciach ČVS:ORP-112/OEK-LV-2011 (čl. 219-254), vyjadrením R. R. zo dňa 02.05.2013 adresovaným OR PZ, Odbor kriminálnej polície v Leviciach, bankovými dokladmi o vklade 10.000,- Eur v hotovosti dňa 31.07.2009 od E. Y., J. XX, X., IČO: XX XXX XXXXX na osobný účet odporcu č. XXXXXXXX/XXXX s poznámkou „HT (myslí sa HAPPY TREND LTD., org. zložka) Vrátenie vkladu Y.“ a bankového dokladu na sumu 15.000,- Eur vloženú v hotovosti na ten istý účet odporcu s poznámkou „HT Vrátenie vkladu Y.“, oznámením Okresného súdu Nitra k č.k. 1T 129/2011-2602 zo dňa 09.12.2003, podaním odporcu zo dňa 09.12.2014- návrhu na doplnenie dokazovania a návrhu na prerušenie konania, súčasťou ktorého bola aj časť zápisnice o výsluchu svedka - poškodeného H.. C. D. zo dňa 07.03.2013 (čl. 284), dodatkom č.1 k Rámcovej poistnej zmluve č. XXX XXX XXXX o poistení zodpovednosti za škodu vzniknutú pri výkone advokátskej činnosti (čl. 290-599), Poistnou zmluvou č. XXXXXXXXXX uzavretou medzi vedľajším účastníkom a Slovenskou advokátskou komorou (čl. 300-310), obžalobou Krajskej prokuratúry Nitra na obvinených J. Y. a A.. H. V., podaním odporcu zo dňa 13.01.2015 doručeným krajskému súdu dňa 15.01.2015, oznámením poistnej udalosti odporcu vedľajšiemu účastníkovi zo dňa 18.07.2011, oznámením odporcu zo dňa 15.05.2010 o nulovom stave finančných prostriedkov na účte úpadcu KALINIČ Dolný Kubín s.r.o. adresované krajskému súdu do konkurzu sp.zn. 25-24K 185/00, obsahom spisu č.k. 28Cb 24/2010 - návrhom na vydanie európskeho platobného rozkazu doručeného okresnému súdu dňa 18.11.2010, príjmovým dokladom na sumu 36.081,- Eur, ktorú zaplatil odporca spoločnosti HAPPY TREND LTD., org. zložka Slovensko dňa 30.10.2008 v hotovosti ako peňažný vklad, ktorý prevzal J. Y. ako konateľ tejto spoločnosti, výpisom z obchodného registra HAPPY TREND LTD., org. zložka Slovensko (čl. 14), oznámením HM Courts & Tribunals Service vyhotovenom dňa 10.01.2012, doručeného Okresnému súdu Nitra dňa 17.01.2012 o tom, že spoločnosť, ktorej doručoval Okresný súd Nitra európsky platobný rozkaz na adresu HAPPY TREND LTD., Bexley Square 6, M3 6 BZ, Salford, Manchester, Veľká Británia prostredníctvom prijímajúceho orgánu The Senior Master For the Attention of the Foreign Process Department (Room E10) Royal Courts of Justice, Strand WC2A 2LL London, Spojené kráľovstvo Veľkej Británie podľa čl. 4 ods.3 Nariadenia EP a Rady (ES) č. 1393/2007 o doručovaní mimosúdnych písomností v občianskych a obchodných veciach v členských štátoch EÚ, z ktorého vyplýva, že spoločnosť bola zrušená a uznesením č.k. 28Cb 24/2010-69 o zrušení európskeho platobného rozkazu a o zastavení konania zo dňa 15.06.2012, ktoré nadobudlo právoplatnosť dňa 03.08. a vykonateľnosť dňa 07.08.2012, obsahom spisu 34Rob 534/2010, a to návrhom odporcu ako ešte ako správcu úpadcu zo dňa 10.06.2010 doručeným Okresnému súdu Nitra dňa 03.08.2010, výzvou odporcu adresovanou J. Y. zo dňa 10.07.2009, podaním Okresnej prokuratúry Nitra zo dňa 06.04.2010 adresovaným odporcovi o tom, že oznámenie odporcu zo dňa 25.02.2010 o podozrení z trestného činu podvodu, ktorého sa mal dopustiť J. Y. odovzdal na ďalšie konanie vyšetrovateľovi, uznesením Okresného súdu Nitra č.k. 34Rob 534/2010-26 o zastavení konania pre nedostatok právnej subjektivity na strane odporcu zo dňa 02.11.2010, ktoré sa stalo právoplatné dňa 24.11. a vykonateľné dňa 29.11.2010 a výsluchom účastníkov konania, z ktorých zistil, že dňa 24. apríla 2003 bol na majetok úpadcu KALINIČ Dolný Kubín s.r.o. v konkurze vyhlásený konkurz a za správcu konkurznej podstaty bol ustanovený E.. E. Y. so sídlom kancelárie H. X, Y. F.. Uznesením č.k. 25-24K 183/2000-419 zo dňa 31. januára 2006 bola schválená konečná správa o speňažení majetku z podstaty, vyúčtovanie odmeny a výdavkov správcu, ktoré na základe odvolania Y. F. Najvyšší súd SR uznesením č.k. 2 Obo 85/2006-440 dňa 21. júna 2006 potvrdil. Opatrením č.k. 25-24K 185/00 z 30. apríla 2010 uložil konkurzný súd odporcovi povinnosť oznámiť odporcovi ako správcovi aktuálny stav finančných prostriedkov konkurznej podstaty a predložiť výpisy z účtov úpadcu, na ktorých sú uložené finančné prostriedky, ktoré prevzal správca 11. mája 2010. Po skončení incidenčných konaní vydal súd rozvrhové uznesenie č.k. 25-24K 185/00-609 dňa 13. mája 2010, v ktorom rozhodol o uspokojení pohľadávok veriteľov úpadcu a uložil správcovi povinnosť splniť rozvrhové uznesenie tak, že poukáže veriteľom priznané sumy. Podľa rozvrhového uznesenia je správca konkurznej podstaty povinný predložiť konkurznému súdu doklady o splnení rozvrhového uznesenia a podať návrh na zrušenie konkurzu v lehotách uvedených v rozvrhovom uznesení. Dňa 18. mája 2010 správca konkurznej podstaty oznámil konkurznému súdu, že na rozdelenie veriteľom zostala suma 3.040.000,-Sk, ktorú vybral z účtu v N. L. a.s., J. Z. dňa 27. októbra 2008. Banky poskytovali v tom čase veľmi nízke úroky na vkladoch, preto vložil všetky finančné prostriedky na účet investično- finančnej spoločnosti HAPPY TREND LTD., organizačná zložka Slovensko so sídlom v Nitre na základe dvoch zmlúv o investovaní uzavretých dňa 27. a 30. októbra 2008 s tým, že do 30. apríla 2009 mali byť za veľmi výhodných úverových podmienok spolu s úrokmi vrátené správcovi. Súkromná investičná spoločnosť finančné prostriedky správcovi nevydala ani k termínu 30. apríla 2009 a ani v ďalších termínoch, v dôsledku čoho podal odporca na konateľa tejto spoločnosti trestné oznámenie. Z dôvodu, že odporca nemá žiadne finančné prostriedky, ktoré by mohol vydať do konkurznej podstaty úpadcu, pretože stav na účte je nulový, zbavil ho konkurzný súd funkcie správcu s odôvodnením, že podľa § 8 ods.2 ZKV nekonal s odbornou starostlivosťou a neoprávnene použil majetok úpadcu určený na uspokojenie pohľadávok veriteľov na podnikanie jeho, ako súkromnej osoby. Za nového správcu úpadcu ustanovil Mgr. Alenu Turčanovú. Uznesenie o zbavení odporcu funkcie správcu konkurznej podstaty, proti ktorému podal odporca odvolanie na Najvyšší súd SR odvolací súd uznesením č.k. 1 Obo 98/2010 zo dňa 3. augusta 2010 potvrdil. Odporca finančné prostriedky navrhovateľovi nevrátil napriek tomu, že ho listom zo dňa 16. septembra 2010, doručeným odporcovi dňa 20.09.2010 na odovzdanie finančných prostriedkov vyzval. Z výpisu z obchodného registra pre spoločnosť HAPPY TREND LTD., organizačná zložka Slovensko vl.č. 10148/N Okresného súdu Nitra vyplýva, že táto bola založená dňa 23.11.2007 a jej zriaďovateľom bola spoločnosť HAPPY TREND Ltd., Bexley, Square 6, Salford, Manchester 3 6BZ ku dňu 23.11.2007 s tým, že jej vedúcim, ktorý za organizačnú zložku konal samostatne a bez obmedzenia bol J. Y.. Sídlom tejto organizačnej zložky bola Nitra. Z výpisu z obchodného registra Okresného súdu Bratislava I, vl.č. 54456/B vyplýva, že dňa 15.11.2007 bola do obchodného registra zapísaná spoločnosť rovnakého obchodného mena Happy Trend s.r.o., menom ktorej konal od 15.1.2007 do 04.09.2008 ten istý konateľ ako v predchádzajúcej spoločnosti, a to J. Y.. Sídlom spoločnosti bola L.. Odporca uzatvoril so spoločnosťou HAPPY TREND LTD., organizačná zložka Slovensko so sídlom v Nitre dve zmluvy o investovaní, a to prvú dňa 27.10.2008, ktorú za HAPPY TREND LTD., organizačná zložka Slovensko ako obchodníka uzavrela manželka odporcu p. B. Y. a za investora, ktorý bol povinný po podpise zmluvy poskytnúť peňažný vklad vo výške 64.817,22 Eur tak, ako je to uvedené v zmluve, na účet obchodníka - HAPPY TREND LTD., organizačná zložka Slovensko, č. účtu XXXXXXXXXX/XXXX vedený v V. a.s. L. ju podpísal odporca, čo vyplýva z čl. II tejto zmluvy. Po zaplatení sumy a po jej prijatí na účet obchodníka sa obchodník v čl. III. ustanovenia zmluvy zaviazal spárovať platbu poskytnutú investorom - odporcom na základe variabilného symbolu, ktorým bolo rodné číslo odporcu, uvedené na prvej strane zmluvy. Z označenia investora jednoznačne vyplýva, že ním bol odporca ako fyzická osoba označená menom, priezviskom a titulom, dátumom narodenia XX.XX.XXXX s adresou trvalého pobytu X. XX, O. XX, bez dodatku správca konkurznej podstaty úpadcu KALINIČ Dolný Kubín s.r.o. v konkurze a s uvedením osobného účtu odporcu, vedeného R. R. a.s., L. R. XXXX XXXX XXXX XX XXXXXXXXXX(značne nečitateľné). Z obsahu zmluvy ďalej vyplýva, že odporca ako investor súhlasil s automatickou reinvestíciou výnosov vo výške 100% a so zhodnotením vkladu s účinnosťou od začiatku platnosti zmluvy, čo korešponduje s čl. V zmluvy. V čl. VII zmluvy odporca ako investor potvrdil svojim podpisom na zmluve, že mu boli poskytnuté všeobecné informácie o charaktere a spôsobe investovania. Zmluva bola uzavretá na dobu 6 mesiacov od 27.10.2008, ktorá bola dobou minimálnou tak, ako to vyplýva z čl. VIII zmluvy s dátumom začiatku investovania od 03.11.2008 do 30.04.2009. V čl. VIII sa obchodník zaviazal vrátiť do 15 dní po uplynutí dohodnutej doby investorovi na jeho účet peňažný vklad aj so ziskom. Z čl. IX Osobitné ustanovenia, s ktorými tiež odporca vyjadril súhlas vyplýva, že obchodník nie je licencovaná banka ani licencovaný finančný podnik, že pri uzavretí zmluvy o investovaní a poskytnutí peňažného vkladu bude investor používať iba svoj vlastný rizikový finančný kapitál a nie také finančné prostriedky, ktoré si môže dovoliť stratiť, že ako zmluvná strana vystupuje investor len ako vlastná fyzická osoba, vo svojom mene, na vlastný účet, nie v mene niekoho iného a ani žiadnej inej fyzickej alebo právnickej osoby a v prípade bankrotu sa obchodník zaviazal vrátiť investorovi peňažný vklad, ktorý investoval v plnej výške, pokiaľ sa tak nestalo počas trvania zmluvy. Z čl. X Záverečné ustanovenia vyplýva, že obchodník poveril p. Y. ako spolupracovníka k podpisu tejto zmluvy a odporca vyhlásil, že po prečítaní tejto zmluvy svoj prejav vôle potvrdil vlastnoručným podpisom, prehlásil, že obsahu plne porozumel a konal slobodne a vážne, nie v tiesni, ani za nápadne nevýhodných podmienok. V poslednom riadku na prednej strane zmluvy je okrem podpisu sprostredkovateľa za investora, t.j. manželky odporcu a investora - odporcu uvedené, že investor potvrdzuje svojim podpisom, že si prečítal ustanovenia zmluvy, a to aj tie, ktoré boli na jej zadnej strane a tvoria neoddeliteľnú súčasť zmluvy, s ktorými bez výhrad súhlasil. Aj druhú zmluvu uzavrel odporca s obchodníkom dňa 30.10.2008 ako fyzická osoba, nie ako správca, s tým istým znením a obsahom, len s rozdielom, že vkladná suma bola vo výške 36.081,- Eur, s rovnakým dátumom začiatku investovania od 03.11.2008 do 30.04.2009. Z výpisov účtu úpadcu vedeného v N. L. a.s., pobočka Z. č. XXXXXXXXXX vyplýva, že tento bol vedený na meno a priezvisko odporcu E.. E. Y., C. F. H. X, Y. F., s dodatkom obchodného mena úpadcu v jeho skrátenej podobe KALINIČ D. Kubín. Súčasťou spisového materiálu sú výpisy za obdobie od 01.04.2007 do 30.10.2008 (čl. 170-202) a vyplýva z nich, že za toto obdobie vyberal odporca z účtu, na ktorom bol k 01.04.2007 zostatok 3.480.073,34 Sk priebežne rôzne sumy, vždy v hotovosti. Dňa 27.10.2008 vybral sumu 2.108.780,31 Sk, t.j. 69.998,67 Eur a na účte zostal zostatok 0,31 Eur. Z každého jedného dokladu, ktorý je zažurnalizovaný v spise vyplýva, že odporca vyberal finančné prostriedky cez pokladňu, čo aj sám pri výsluchu potvrdil, a to z toho dôvodu, že z nich vykrýval rôzne výdavky a používal ich podľa potreby dočasne aj pre účely platenia rôznych výdavkov v iných konkurzoch, v ktorých bol súbežne správcom. Dňa 30.10.2008 po pripísaní úrokov vo výške 9.102,91 Eur a po odpočítaní dane vo výške 1.729,- Eur odporca účet úpadcu so stavom 7.374,22 Eur zrušil, čo tiež pri výsluchu potvrdil. Odporca pri výsluchu poprel, že by bol finančné prostriedky vo výške 69.998,67 Eur vybral dňa 27.10.2008 z účtu úpadcu č. XXXXXXXXXX vedeného v N. L. a.s., J. Z. v hotovosti v hotovosti cez pokladňu. Tvrdil, že tento prevod bol bezhotovostný a finančné prostriedky podľa Zmluvy zo dňa 27.10.2008 ešte v ten istý deň vo výške 64.817,22 Eur investoval. Z bankového dokladu N. L. a.s., J. Z. k č. XXXXXXXXXX dňa 27.10.2008 (čl. 255) označeného ako výber však odporcom tvrdená skutočnosť nevyplýva. Naopak, je z neho zrejmé, že odporca nepoukázal túto sumu na účet spoločnosti HAPPY TREND LTD. bezhotovostnou formou, ale vybral celú sumu 69.998,67 Eur z č. účtu XXXXXXXXXX v hotovosti, čo podpísal vlastnoručným podpisom. Z tohto dokladu tiež vyplýva, že prevzal 421 ks bankoviek v hodnote 5.000,- Eur, 3 ks bankoviek v hodnote 1.000,- Eur, 1 ks v hodnote 500,- Eur, 1 ks v hodnote 200,- Eur, 1 ks v hodnote 50,- Sk, 1 ks v hodnote 20,- Eur a 1 ks v hodnote 10,- Eur. Navyše ani nemal dôvod platiť ako vklad investičnej spoločnosti vyššiu sumu, než vyplýva zo zmluvy o investovaní, uzavretej dňa 27.10.2008, a teda len sumu 64.817,22 Eur. Z dokladu o vklade finančných prostriedkov vystaveného V. L. dňa 27.10.2008, t. j. v ten istý deň, založeného na rovnakom čísle listu 255 spisu vyplýva, že odporca označený menom a priezviskom, rodným číslom a číslom občianskeho preukazu vložil v hotovosti na č. účtu obchodníka - spoločnosti HAPPY TREND LTD. XXXXXXXXXX/XXXX vedeného v V. L. sumu 64.817,22 Eur. Údaje o obchodníkovi, ako súkromnej investičnej spoločnosti uvedené na bankovom doklade korešpondujú s údajmi o obchodníkovi predtlačenými na prvej strane oboch zmlúv o investovaní. Z tohto dokladu tiež vyplýva, že finančné prostriedky boli vkladané na bežný účet obchodníka v počte 400 ks bankoviek v hodnote každá 5.000,- Eur (2.000.000,- Sk) v hotovosti. Aj o tomto vklade v hotovosti odporca tvrdil, že bol vykonaný bezhotovostnou formou a že ho vkladal nie ako súkromná osoba, ale ako správca konkurznej podstaty. Z obsahu tohto dokladu nevyplýva, že odporca vkladal sumu 64.817,22 Eur ako správca úpadcu a ani to, že by to mali byť jednoznačne finančné prostriedky patriace úpadcovi. Z príjmového pokladničného dokladu vystaveného spoločnosťou HAPPY TREND LTD. dňa 30.10.2008 bez toho, že by boli vyplnené údaje, od koho prijala finančné prostriedky vyplýva, že v hotovosti bola do pokladne tejto spoločnosti vložená suma 36.081,- Eur, o ktorej odporca pri výsluchu tvrdil, že ju vložil on sám, napriek tomu, že z príjmového dokladu takéto tvrdenie nevyplýva. Vyplýva z neho len tá skutočnosť, že J. Y. od niekoho prijal sumu 36.081,- Eur. Výška tejto sumy však korešponduje s vkladom, ktorý mal podľa zmluvy o investovaní vložiť odporca na účet obchodníka HAPPY TREND LTD., organizačná zložka Slovensko dňa 30.10.2008. Vklad sumy celkom 100.898,- Eur však potvrdil konateľ HAPPY TREND LTD., organizačná zložka Slovensko p. Y. v oznámení zo dňa 27.04.2009 adresovanom odporcovi k Zmluve č. XXXXXXXX, aj keď ho pri výsluchu poprel, ktoré je zároveň dátumom narodenia odporcu, v ktorom mu oznámil, že došlo k zmene bodu VIII zmluvy tak, že skončenie jej platnosti nastáva uplynutím dátumu 31.05.2009, dokedy je obchodník povinný vrátiť investorovi na jeho účet peňažný vklad. Zároveň žiadal odporcu o odsúhlasenie zmeny bodu VIII zmluvy a o jej podpísanie. Zároveň mu oznámil, že ukončenie investície odporcu nastalo dňa 28.02.2009 v dôsledku blokácie účtu. Následne odporca vyzval vedúceho organizačnej zložky p. Y. listom zo dňa 10.07.2009 na vrátenie sumy 100.898,22 Eur a dňa 03.08.2010 podal na Okresný súd Nitra žalobu proti spoločnosti HAPPY TREND LTD., organizačná zložka Slovensko na zaplatenie sumy 100.898,22 Eur s 9% úrokom z omeškania ročne od 01.06.2009 do zaplatenia. Z obsahu spisu 34Rob 534/2010, ktorý si krajský súd z Okresného súdu Nitra zapožičal vyplýva, že konanie o návrhu odporcu bolo uznesením č.k. 34Rob 534/2010-26 dňa 02.11.2010 z dôvodu, že si odporca uplatnil právo proti organizačnej zložke zahraničnej osoby, ktorá nemá právnu subjektivitu, a teda nemá spôsobilosť byť ani účastníkom konania, zastavené. Rozhodnutie sa stalo právoplatné dňa 24.11.2010. Z príkazu okresného prokurátora v Nitre I PO-V-6-2/09-2 zo dňa 05.02.2009 vyplýva, že v prípravnom konaní boli v trestnej veci voči obžalovanému J. Y. a A.. H. V., ktorí sú stíhaní pre obzvlášť závažný zločin legalizácie príjmu z trestnej činnosti podľa § 233 ods.1 písm.a/, ods.4 písm.a/ Trestného zákona zaistené finančné prostriedky v sume 801.184,84 Eur na bežnom podnikateľskom účte patriacom spoločnosti HAPPY TREND LTD., organizačná zložka Slovensko, Nitra vedenom v V. a.s. L., J. X., č. účtu XXXXXXXXXX/XXXX. Z bankových dokladov o vklade vyhotovených R. R. dňa 31.07.2009 na sumu 10.000,- Eur a dňa 17.09.2009 na sumu 15.000,- Eur vyplýva, že pán Y. vložil na osobný účet odporcu, ktorý túto skutočnosť v konaní pri výsluchu potvrdil tieto sumy označené poznámkou HT ( čo značí HAPPY TREND) - vrátenie vkladu Y. na č. účtu XXXXXXXXXX/XXXX, ktoré číslo nie je totožné s tým, ktoré uviedol odporca v oboch zmluvách o investovaní, na ktorý mu mala spoločnosť HAPPY TREND LTD. Po ukončení doby viazanosti investované prostriedky bez výnosov vrátiť. U výnosov totiž dohodol odporca 100% reinvestíciu. Z výsluchu p. Y. v trestnom konaní vyplýva, že tieto finančné prostriedky boli určené pre E. Y., E.., ktorý ich vkladal na účet investora v dňoch 27.10. a 30.10.2008, aj keď odporca pri výsluchu, a to nielen v trestnom konaní, ale aj v prejednávanej veci tvrdil, že sa jednalo o sumy, ktoré patrili jeho manželke B. Y., ktoré jej aj odovzdal. Navrhovateľ potom, ako bol vymenovaný do funkcie správcu konkurznej podstaty vyzval listom zo dňa 16.09.2010 odporcu na vrátenie sumy 100.898,22 Eur určených na rozdelenie veriteľom a iné výdavky konkurzu a stanovil mu lehotu do 24.09.2010, čo odporca nesplnil, preto podal dňa 03.11.2010 žalobu na zaplatenie sumy 100.898,22 Eur na Okresný súd Banská Bystrica, ktorý ju následne postúpil Krajskému súdu ako vecne a miestne príslušnému, čo potvrdil aj Najvyšší súd rozhodnutím č. k. 5 Ndob/19/2011 zo dňa 13.10.2011 Navrhovateľ si okrem istiny uplatnil žalobou aj právo na úrok z omeškania vo výške 9% ročne z dlžnej sumy od 25.09.2010 do zaplatenia. Z prehľadu úrokových sadzieb ECB vyplýva, že základná úroková sadzba bola stanovená od 13.05.2009 vo výške 1% (čl. 16). Dňa 18.11.2010 doručil navrhovateľ na Okresný súd Nitra návrh na vydanie Európskeho platobného rozkazu, ktorý bol vedený pod č.k. 28Cb 24/2010 proti HAPPY TREND LTD., Bexley, Square 6, Salford, Manchester, Veľká Británia na zaplatenie sumy 100.898,22 Eur s prísl., ktorý okresný súd dňa 24.01.2011 vydal, avšak tento sa mu nepodarilo odporcovi doručiť, pretože spoločnosť odporcu bola zrušená, čo vyplýva aj z internetového výpisu z registra firemných informácií Companies House pre spoločnosť HAPPY TREND LTD., Bexley, Square 6, Salford, Manchester, Veľká Británia, ktorá vznikla dňa 03.09.2007 s evidenčným č. XXXXXXXX a riaditeľom ktorej bol ten istý J. Y. s adresou F. XXXX/ X, L.-Y., R., nar. XX.XX.XXXX (čl. 62-64), ktorý bol aj vedúcim jej organizačnej zložky na Slovensku. Európsky platobný rozkaz bol súdom doručovaný v súlade s čl. 4 ods.3 Nariadenia EP a Rady (ES) č. 1393/2007 o doručovaní súdnych a mimosúdnych písomností v občianskych a obchodných veciach v členských štátoch EÚ prostredníctvom Royal Courts of Justice Group, London, ktorý Okresnému súdu Nitra dňa 10.01.2012 oznámil, že z dôvodu zrušenia tejto spoločnosti nie je možné rozhodnutie súdu doručiť. Následne Okresný súd Nitra z tohto dôvodu zrušil Európsky platobný rozkaz a konanie dňa 15.06.2012 uznesením pre nedostatok podmienok konania podľa § 104 ods.1 O.s.p. zastavil. Rozhodnutie nadobudlo právoplatnosť dňa 03.08.2012. Z oznámenia Okresného súdu Nitra 1T 129/11-2602 zo dňa 09.12.2013 vyplýva, že dňa 11.09.2013 podal obžalovaný J. Y. žiadosť o čiastočné obmedzenie zaistenia finančných prostriedkov a uznanie dlhu podľa § 558 OZ, z ktorého vyplýva, že svoj dlh vo výške 825.218,87 Eur v prospech všetkých osôb, ktoré vložili svoje peniaze na vyššie uvedený účet a ktoré zastupuje E.. O. J., advokát uznáva. Po čiastočnom obmedzení zaistených peňazí s nimi mal disponovať iba E.. O. J., ktorý ich mohol vrátiť vlastníkom. Jeho dispozičné právo vyplýva z dodatku k Zmluve o bežnom účte č. XXXXXXXXXX s tým, že obaja - aj J. Y., aj E.. O. J. majú oprávnenie pre disponovanie s účtom a finančnými prostriedkami na účte v úrovni A, teda spolu s inou, na podpis oprávnenou osobou. Vzhľadom k tomu, že E.. O. J. sa stal osobou oprávnenou pre disponovanie s účtom spoločnosti HAPPY TREND LTD., organizačná zložka Slovensko, bolo príkazom súdu 1T 129/11-2554 zo dňa 19.09.2013 rozhodnuté, že sa zaistenie peňažných prostriedkov na bežnom podnikateľskom účte spoločnosti HAPPY TREND LTD., organizačná zložka Slovensko ruší. Prípisom zo dňa 11.10.2013 V. L. a.s. L. oznámila, že na základe príkazu Okresného súdu Nitra bolo zaistenie peňažných prostriedkov na účte HAPPY TREND LTD., organizačná zložka Slovensko, Nitra zrušené a účet bol odblokovaný. Ku dňu 07.10.2013 bola na účte už len suma 901,15 Eur. Na čl. 329 spisu je založená obžaloba Krajskej prokuratúry Nitra pod č. Kv 101/2009-139 zo dňa 03.11.2011 na obvinených J. Y. a A.. H. V., o ktorej nebolo zatiaľ rozhodnuté. Zo zápisnice o výsluchu odporcu ako obvineného za zločin porušovania povinnosti pri správe cudzieho majetku č.k. ČVS:ORP-112/OEK-LV-2011 zo dňa 07.03.2013 vyplýva, že finančný výťažok z predaja konkurznej podstaty nemal striktne vymedzený uložiť na bankový účet, preto sa rozhodol vložiť ako prvú sumu 2.000.000,- Sk na termínovaný vklad do spoločnosti HAPPY TREND LTD., o ktorej sa dozvedel cestou svojej manželky B. Y., ktorá externe pre túto spoločnosť v tom čase pracovala a ktorá aj spísala za túto spoločnosť s odporcom zmluvu. Takto investované finančné prostriedky sa mu javili ako naozaj dobrá investícia, ktorou môže zväčšiť majetok konkurznej podstaty úpadcu a samozrejme aj svoju odmenu ako správcu konkurzu. Keďže mal ešte zhruba 1.000.000,- Sk z konkurznej podstaty, investoval aj túto zvyšnú časť, pričom zmluvu vypísala opätovne manželka na 1.000.000,- Sk a túto osobne odovzdal p. Y., ktorý mu vydal príjmový doklad. Vyplýva z nej aj to, že finančné prostriedky vo výške cca 30.000,- Eur vložila do tejto spoločnosti aj manželka odporcu, B. Y., ktoré na základe jej poverenia odporca od J. Y. vymáhal. Keďže nevedel spamäti číslo manželkinho účtu a pamätal si iba svoje číslo osobného účtu, ktorý mal vedený v R. R., oznámil ho J. Y.. Ktorý naň vrátil a sumu 5.000,- Eur alebo 10.000,- Eur, takže nadobudol presvedčenie, že aj ten vklad, ktorý on vložil bude vrátený, hoci aj bez výnosov. Keďže sa tak nestalo, podal na jeho osobu trestné oznámenie pre trestný čin podvodu cestou Okresnej prokuratúry Nitra. Zároveň oznámil poistnú udalosť F., pretože je poistený. Zo zápisnice o výsluchu pri konfrontácii odporcu a J. Y. zo dňa 26.11.2013 (str. 233) ohľadom vrátenia finančných prostriedkov vo výške spolu 30.000,- Eur vyplýva, že spoločnosť Happy Trend LTD. vrátila vklad odporcovi v sume cca 30.000,-Eur v hotovosti na osobný účet odporcu, ktorý nahlásil odporca, čo pán Y. potvrdil. Zdôraznil, že peniaze dával preto na účet odporcu, lebo sa jednalo o vrátenie vkladu pre odporcu, a nie pre jeho manželku, keďže Happy Trend LTD. nemala dôvod vyplácať provízie manželke. Vypovedal tiež, že žiaden spolupracovník, čo sa týkalo provízií nebol vyplácaný, a to aj preto, že by ich bola vyplácala spoločnosť Happy trend s.r.o., a nie HAPPY TREND LTD., a to až potom, čo budú vyplatené všetky vklady klientov. Z toho vyplýva, že provízie nemohla mať ani manželka p. Y.. Zo zápisnice o výsluchu svedka p. Y. (čl. 238) vyplýva, že sa nejednalo o účet manželky odporcu, na ktorý vložil 30.000,- Eur, pretože ona mala účet vedený v G. L., a nie v R. R.. Navyše ona mala podpísanú zmluvu o sprostredkovaní so spoločnosťou Happy Trend s.r.o., ktorá aj vyplácala p. Y. odmeny za sprostredkovanie. Odporca vypovedal (č.l. 233), že sumu cca 30.000,- Eur vymáhal od p. Y. pre jeho manželku (č. l. 235) a pokiaľ nezačalo trestné konanie, nevedel o tom, že p. Y. bol správca konkurznej podstaty a že vklad na zmluvu pochádzal z nej. Z výtlačku obsahu W. stránok (čl. 78) označeného ako upozornenie na nezákonné aktivity spoločnosti Happy Trend Ltd., OZ Slovensko zo dňa 27.11.2009, ktorým NBS informovala verejnosť vyplýva, že na slovenskom finančnom trhu pôsobí spoločnosť registrovaná ako Happy Trend LTD. so sídlom v Nitre, ktorá získava od občanov peňažné prostriedky, ktoré má ďalej zhodnotiť a uzatvárať s vkladateľmi tzv. zmluvy o investovaní bez konkrétneho účelu. Podľa § 3 ods.1 zák.č. 483/2001 Z.z. o bankách a o zmene a doplnení niektorých zákonov je potrebné na takúto činnosť bankové povolenie, pričom spoločnosť Happy Trend ho nemá a nemá ani žiadne iné povolenie, ktoré by ju k takejto činnosti oprávňovalo. Rovnaké upozornenie bolo zverejnené aj na stránke O. (čl. 86). Z oznámenia poistnej udalosti odporcom vedľajšiemu účastníkovi zo dňa 18.08.2011 a z popisu poistnej udalosti vyplýva, že odporca vložil na účet finančnej spoločnosti HAPPY TREND Ltd. na dobu 6 mesiacov výťažok konkurznej podstaty v sume 100.898,22 Eur, pričom si poistné plnenie uplatnil ako správca. Odporca navrhol vykonať ďalšie dokazovanie uvedené v podaní zo dňa 09.12.2014 doručeného krajskému súdu dňa 15.12.2014, a to vypočuť svedka E.. O. J. na okolnosť, prečo neuspokojil pohľadávku správcu konkurznej podstaty úpadcu Kalinič Dolný Kubín s.r.o. a čo sa stalo so zvyškom sumy 875.000,- Eur, navrhol výsluch J. Y. na ozrejmenie, o aký zmluvný vzťah išlo medzi odporcom a spoločnosťou Happy Trend LTD., vyžiadať od V. L. a.s. L. pohyb finančných prostriedkov na účte Happy Trend LTD. č. XXXXXXXXXX/XXXX v čase od 27.10.2008 do 07.10.2013, pripojiť obžalobu evidovanú na OS Nitra pod č. 1T 129/11 a výsluch odporcu. Podľa § 100 ods. 1 zák. č. 40/1964 Zb. Občianskeho zákonníka (ďalej OZ) v znení platnom ku dňu 30.08.2010, kedy nadobudlo právoplatnosť rozhodnutie NS SR 1 Obo 98/2010 zo dňa 03.08.2010 1) Právo sa premlčí, ak sa nevykonalo v dobe v tomto zákone ustanovenej ( § 101 až 110) na premlčanie súd prihliadne len na námietku dlžníka. Ak sa dlžník premlčania dovolá, nemožno premlčané právo veriteľovi priznať. Podľa § 451ods. 1 cit. zák. č. 40/1964 Zb. Občianskeho zákonníka (ďalej OZ) v znení platnom ku dňu 30.10.2008 kto sa na úkor iného bezdôvodne obohatí, musí obohatenie vydať. Podľa ods.2 cit. ust. bezdôvodným obohatením je majetkový prospech získaný plnením bez právneho dôvodu, plnením z neplatného právneho úkonu alebo plnením z právneho dôvodu, ktorý odpadol, ako aj majetkový prospech získaný z nepoctivých zdrojov. Podľa § 456 cit. zák. predmet bezdôvodného obohatenia sa musí vydať tomu, na úkor koho sa získal. Ak toho, na úkor koho sa získal, nemožno zistiť, musí sa vydať štátu. Podľa § 458 ods. 1 cit. zák. musí sa vydať všetko, čo sa nadobudlo bezdôvodným obohatením. Ak to nie je dobre možné, najmä preto, že obohatenie spočívalo vo výkonoch, musí sa poskytnúť peňažná náhrada. Podľa § 420 ods.1 OZ, každý zodpovedá za škodu, ktorú spôsobil porušením právnej povinnosti. Podľa ods.3 cit. ust. zodpovednosti sa zbaví ten, kto preukáže, že škodu nezavinil. Podľa § 442 ods.1 OZ uhrádza sa skutočná škoda a to, čo poškodenému ušlo (ušlý zisk). Podľa ods.3 cit. ust. škoda sa uhrádza v peniazoch; ak však o to poškodený požiada a ak je to možné a účelné, uhrádza sa škoda uvedením do predošlého stavu. Podľa § 517 ods.1 dlžník, ktorý svoj dlh riadne a včas nesplní, je v omeškaní. Ak ho nesplní ani v dodatočnej primeranej lehote poskytnutej mu veriteľom, má veriteľ právo od zmluvy odstúpiť; ak ide o deliteľné plnenie, môže sa odstúpenie veriteľa za týchto podmienok týkať aj len jednotlivých plnení. Podľa ods.2 cit. ust., ak ide o omeškanie s plnením peňažného dlhu, má veriteľ právo požadovať od dlžníka popri plnení úroky z omeškania, ak nie je podľa tohto zákona povinný platiť poplatok z omeškania; výšku úrokov z omeškania a poplatku z omeškania ustanovuje vykonávací predpis. Podľa § 10c Podľa § 3 ods.1 Nariadenia vlády č. 87/1995 Z.z. v znení platnom ku dňu 25.09..2010 výška úrokov z omeškania je o 8 percentuálnych bodov vyššia ako základná úroková sadzba Európskej centrálnej banky platná k prvému dňu omeškania s plnením peňažného dlhu. Podľa § 206 ods.1 zák.č. 7/2005 Z.z. o konkurze a reštrukturalizácii v znení platnom ku dňu 01.01.2006 konania začaté pred 1. januárom 2012 sa dokončia podľa doterajších predpisov, ak odsek 2 neustanovuje inak. Podľa § 8 zák. ods. 2 zák. č. 328/1991Zb. o konkurze a vyrovnaní (ďalej ZKV) v poslednom znení správca je povinný pri výkone funkcie postupovať s odbornou starostlivosťou a zodpovedá za škodu vzniknutú porušením povinností, ktoré mu ukladá zákon alebo mu ich uloží súd. Podľa ods. 5, prvá a druhá veta cit. ust. z dôležitých dôvodov môže súd na návrh správcu zbaviť správcu funkcie. Súd aj bez návrhu zbaví správcu funkcie, ak správca neplní riadne svoje povinnosti alebo aj z iných dôležitých dôvodov. Ak súd zbaví správcu funkcie, ustanoví nového správcu. Podľa § 14 ods. 1 písm. a/, prvá veta cit. zák. vyhlásenie konkurzu má tieto účinky: oprávnenie nakladať s majetkom podstaty, ako aj výkon práv a povinností, ktoré súvisia s nakladaním s majetkom podstaty, prechádzajú na správcu. Vykonaným dokazovaním dospel súd k záveru, že odporca, ktorý bol do funkcie správcu konkurznej podstaty ustanovený súdom, mal počas výkonu tejto funkcie v súlade s § 8 ZKV stanovené presne svoje postavenie a s ním súvisiace oprávnenia, povinnosti a z toho vyplývajúcu zodpovednosť. Správcu podstaty nie je možné v konkurznom konaní považovať za zástupcu úpadcu, aj keď na neho prešli takmer všetky dispozičné oprávnenia úpadcu a nie je možné ho považovať ani za zástupcu konkurzných veriteľov, aj keď svojou činnosťou koná vlastne v ich záujme. Zákon o konkurze a vyrovnaní zveruje správcovi podstaty rôzne povinnosti, ktoré musí plniť nielen riadne, ale aj s odbornou starostlivosťou. Práve z dôvodu, že si odporca ako bývalý správca konkurznej podstaty povinnosti stanovené zákonom riadne neplnil, bol zbavený súdom funkcie správcu podľa § 8 ods.5 ZKV a do funkcie správcu bol ustanovený nový správca, ktorému bol bývalý správca povinný vydať, a to najneskôr dňom vykonateľnosti rozhodnutia Najvyššieho súdu SR,č.k. 1 Obo 98/2010 zo dňa 03.18.2010, ktorým bolo potvrdené rozhodnutie konkurzného súdu o zbavení odporcu funkcie správcu, č. k. 25-24K 185/00-628 zo dňa 03.06.2010, t.j. dňom 30.08.2010 finančnú čiastku, ktorá bola pôvodne uložená na čísle účtu úpadcu XXXXXXXXXX, vedenom v N., a.s., J. Z. na meno úpadcu, čo neurobil. Z výsluchu odporcu vyplynulo, že po ustanovení do funkcie správcu zriadil v v N., a.s., J. Z. na meno E.. E. Y. pre úpadcu KALINIČ Dolný Kubín, s.r.o. v konkurze bežný účet, ktorý bol len jeden, čo korešponduje s takto označeným majiteľom účtu uvedeným v bankových výpisoch s dodatkom obchodného mena úpadcu, ktorý odporca ku dňu 30.10.2008 zrušil. Vyhlásenie konkurzu na majetok dlžníka má podľa ust. § 14 ods.1 ZKV ten účinok, že na správcu konkurznej podstaty prechádza oprávnenie vykonávať práva a plniť povinnosti, ktoré podľa zákona a iných právnych predpisov inak patria úpadcovi, ak súvisia s nakladaním s majetkom patriacim do podstaty. Z návrhu je zrejmé, že navrhovateľ kvalifikoval pôvodne uplatnený nárok ako nárok na náhradu škody, ktorú spôsobil odporca ako bývalý správca úpadcu tým, že sumu 100.898,22 Eur vybral z účtu úpadcu a túto vložil na účet súkromnej investično-finančnej spoločnosti, čím spôsobil, že konkurznej podstate nezostali žiadne peniaze a jej majetok sa znížil na nulu, pretože ich do konkurznej podstaty nevrátil. Takéto jeho konanie, ktoré spočívalo v tom, že vybral z účtu úpadcu finančné prostriedky patriace do konkurznej podstaty v čase, kedy bol ešte správcom konkurznej podstaty nemuselo byť protiprávne, pokiaľ by ich bol do konkurznej podstaty vrátil a pokiaľ by k zmenšeniu majetku úpadcu z tohto jediného dôvodu vôbec nedošlo. Ak však finančné prostriedky odporca vôbec do konkurznej podstaty nevrátil, nesie za ich nevrátenie, a teda za to, že v konkurznej podstate v dôsledku jeho protiprávneho konania nezostali žiadne peniaze výlučne zodpovednosť on sám. Takéto konanie odporcu preto založilo právo navrhovateľa na vrátenie ním vybratých peňazí z účtu úpadcu, či už z titulu vydania bezdôvodného obohatenia , ale aj z titulu práva na náhradu škody, čo navrhovateľ na poslednom pojednávaní uviedol, pretože sa v dôsledku konania odporcu, ktoré nebolo na prospech konkurznej podstate úpadcu, jeho majetok znížil. Z oboch zmlúv o investovaní vyplýva, že odporca vložil tieto cudzie finančné prostriedky formou investičného vkladu do súkromnej investičnej spoločnosti HAPPY TREND LTD. ako svoje súkromné prostriedky a pokiaľ zmluvy o investovaní uzavrel ako súkromná osoba, nemôže súd pri posudzovaní jeho zodpovednosti za zníženie majetku konkurznej podstaty na ním uvádzaný dôvod ich nevrátenia, ktorým malo byť zablokovanie peňazí na účte investičnej spoločnosti prokuratúrou, ako ani na jeho úmysel zhodnotiť tieto o zisk 12% mesačne, prihliadnuť. Krajský súd sa nestotožnil s tvrdením odporcu, že finančné prostriedky vybraté z účtu úpadcu investoval ako správca konkurznej podstaty úpadcu, pretože takéto označenie vkladateľa nevyplýva ani z bankových dokladov a ani z oboch zmlúv o investovaní uzavretých dňa 27. a 30.10.2008. Ak by bol odporca investoval finančné prostriedky ako prostriedky úpadcu, bol by ako vkladateľ uvedený tak, ako to predpokladá Zákon o konkurze, a to menom a priezviskom jeho ako správcu s dodatkom obchodného mena konkrétneho úpadcu, čo sa v prejednávanej veci nestalo. Zo zmlúv o investovaní nevyplýva ani to, že by bol investoval výlučne finančné prostriedky úpadcu tak, ako to v konaní tvrdil. Z bankových dokladov o výbere finančných prostriedkov z účtu úpadcu, ako aj z dokladov o vložení týchto na účet a do pokladne v hotovosti investičnej spoločnosti HAPPY TREND LTD. je možné zistiť, že odporca investoval cudzie finančné prostriedky ako svoje vlastné a skutočnosť, že mu ich investičná spoločnosť do 30.04.2009 nevrátila nemá žiaden vplyv na jeho povinnosť vrátiť tieto finančné prostriedky späť do konkurznej podstaty úpadcu. Aj keď z výsluchu odporcu vyplynulo, že tieto finančné prostriedky investoval za účelom ich zhodnotenia, avšak ich vrátenie spolu so ziskom bolo dohodnuté na jeho súkromný účet, a nie na účet úpadcu. Z obsahu zmlúv o investovaní nevyplýva ani to, že ich odporca následne mienil vrátiť do konkurznej podstaty, aj keď to pri výsluchu tvrdil. V týchto súvislostiach súd uvádza, že aj keď konanie odporcu pri výbere finančných prostriedkov z účtu úpadcu a pri jeho zrušení nevykazovalo známky protiprávnosti, každopádne nešlo o obvyklé konanie, pretože ním bol zmarený akýkoľvek dohľad súdu, ktorý nemohol kontrolovať stav finančných prostriedkov na účte úpadcu a ani to, či s nimi odporca nakladal v zmysle zákona o konkurze a vyrovnaní. Navyše nie je možné už ďalšie konanie správcu, ak finančné prostriedky vložil na rizikový účet investičnej spoločnosti ako súkromná osoba a nevrátil ich späť do konkurznej podstaty považovať za konanie správcu konkurznej podstaty. Ak vystupuje správca konkurznej podstaty z titulu svojej funkcie ako správca, musí byť takto označený, čo znamená, že okrem svojho mena, priezviska a sídla musí jeho označenie obsahovať hlavne údaj o tom, že je správcom konkrétneho úpadcu. Takýto postup má nesporne význam na odlíšenie tých úkonov, v ktorých vystupuje správca z titulu svojej funkcie a háji záujmy konkurznej podstaty od situácií, v ktorých vystupuje ako ktorákoľvek iná fyzická alebo právnická osoba. Ak teda odporca povinnosť vrátiť finančné prostriedky nesplnil, a to bez ohľadu na to, z akého dôvodu sa tak stalo, jeho povinnosť v súlade s § 451 OZ finančné prostriedky navrhovateľovi vrátiť naďalej trvá. V prejednávanej veci tak ide o prípad, kedy právny dôvod zadržiavania výťažku z konkurznej podstaty prestal u odporcu existovať potom, ako bol uznesením konkurzného súdu právoplatne a vykonateľne zbavený funkcie správcu. Rozhodnutie Najvyššieho súdu SR, ktorým bolo rozhodnutie krajského súdu o zbavení funkcie správcu a o ustanovení navrhovateľa do tejto funkcie doručil súd navrhovateľovi dňa 30.08.2010, preto si mohol navrhovateľ uplatniť právo na vydanie výťažku, ktorý odporca bezdôvodne zadržiava u seba, ako aj právo na úrok z omeškania na súde najskôr od tohto termínu, pretože dovtedy mohol mať odporca požadované finančné prostriedky v jeho dispozičnej sfére dôvodne. Je potrebné uviesť, že z dokazovania vykonaného krajským súdom bolo nesporne zistené, čo aj odporca potvrdil, že mu investičná spoločnosť HAPPY TREND LTD. vrátila na jeho osobný účet, ktorý je iný, než osobný účet uvedený ním v zmluvách o investícii sumu 30.000,- Eur označenú ako vrátenie vkladu pre E.. Y., a nie pre jeho manželku, v dôsledku čoho mal a mohol vrátiť do konkurznej podstaty minimálne túto čiastku. Nestotožnil sa ani s jeho tvrdením, že finančné prostriedky, ktoré patrili úpadcovi investoval ako správca konkurznej podstaty, a nie ako súkromná osoba a ani s tým jeho tvrdením, že ich na účet investičnej spoločnosti HAPPY TREND LTD. č. ú. XXXXXXXXXX/XXXX previedol formou bezhotovostného vkladu bankovým prevodom priamo z účtu úpadcu č. ú. XXXXXXXXXX vedeného v N., a.s., J.. Z.. Z bankového dokladu N., a.s., J.. Z. o výbere z účtu odporcu vystaveného dňa 27.10.2008 vyplýva, že tieto vybral odporca v hotovosti, pretože je na ňom presne uvedený rozpis odporcom vyberaných bankoviek, ich počet a nominálna hodnota v celkovej sume 69.998,67 Eur (2.108.780,- Sk). Rovnako aj na bankovom doklade vystavenom V. L., a.s. J.. Z. v ten istý deň, v ktorej mala vedený účet investičná spoločnosť HAPPY TREND LTD. a na ktorý vložil odporca v hotovosti sumu 64.817,22 Eur (2.000.000,- Sk) vyplýva, že vkladal bankovky v počte 400 ks v nominálnej hodnote jednej bankovky 5.000,-Eur. Na oboch bankových dokladoch, a to ako o výbere finančných prostriedkov z účtu úpadcu, tak aj o vklade sumy 64.817,22 Eur (2.000.000,- Sk) na účet investičnej spoločnosti HAPPY TREND LTD. je podpis odporcu ako fyzickej osoby s uvedením jeho rodného čísla, dátumu narodenia, čísla občianskeho preukazu a jeho vlastnoručného podpisu, a nie správcu úpadcu KALINIČ Dolný Kubín, v konkurze. Krajský súd neprihliadol na tvrdenia odporcu, že sa bezdôvodne neobohatil a že za zmenšenie majetku navrhovateľa nenesie žiadnu zodpovednosť, pretože za konanie, ktoré zmenšenie majetku spôsobilo, a teda za rizikovú investíciu do súkromnej spoločnosti nemôže niesť zodpovednosť nikto iný, len odporca sám. K námietke odporcu o nedostatku aktívnej legitimácie navrhovateľa na podanie žaloby o zaplatenie vyššie uvedenej sumy uvádza súd nasledovné skutočnosti. Z obsahu § 14 ods.1 ZKV vyplýva, že vyhlásením konkurzu na majetok úpadcu prechádza na správcu konkurznej podstaty oprávnenie vykonávať práva a plniť povinnosti, ktoré podľa zákona a iných právnych predpisov inak patria úpadcovi, ak súvisia s nakladaním s majetkom patriacim do podstaty Vecnou legitimáciou je stav, ktorý vyplýva z hmotného práva, preto ak navrhovateľ v konaní preukáže, že subjektom ním tvrdeného práva stal na základe hmotnoprávnych ustanovení, podal žalobu proti odporcovi dôvodne. Nedostatok pasívnej vecnej legitimácie znamená, že podľa hmotnoprávnych ustanovení nie je odporca subjektom tvrdenej povinnosti a vtedy by nemohla byť žaloba podaná voči nemu úspešná. Vyhlásenie konkurzu na majetok právnickej osoby ako dlžníka má okrem iného ten účinok, že táto osoba stráca oprávnenie nakladať s majetkom patriacim do podstaty a toto oprávnenie prechádza odo dňa, kedy nastali účinky konkurzu podľa § 14 ods.1 písm.a/ zák.č. 328/1991 Zb. o konkurze a vyrovnaní v platnom znení výlučne na správcu konkurznej podstaty. Z tohto ustanovenia, ako aj z toho, že správca je povinný majetok patriaci do konkurznej podstaty riadne spravovať je treba vyvodiť, že vyhlásením konkurzu prechádza na správcu nielen oprávnenie vykonávať práva a plniť povinnosti, ktoré podľa zákona a iných právnych predpisov inak patria úpadcovi, ak súvisia s nakladaním s majetkom podstaty, ale aj to, že na správcu konkurznej podstaty prechádza v sporoch týkajúcich sa majetku patriaceho do podstaty aj oprávnenie konať za právnickú osobu, na ktorú bol vyhlásený konkurz, a to podľa § 21 ods.1 O.s.p. To však neznamená, že by za vznik bezdôvodného obohatenia, ako aj za škodu, ktoré vzniknú v súvislosti s výkonom funkcie bývalého správcu porušením povinností, ktoré mu ukladá zákon alebo ktoré mu v rámci konkurzného konania uložil súd, správca nezodpovedal ako fyzická osoba. Podľa § 451 ods. 1 OZ má povinnosť vrátiť ním neoprávnene zadržiavanú sumu, pričom nesporne nesie zodpovednosť za zníženie majetku úpadcu aj podľa § 420 ods.1 OZ, podľa ktorého každý zodpovedá za škodu, ktorú spôsobil porušením právnej povinnosti. S prihliadnutím na § 8 ods.1 a 2 ZKV je dôvodné predpokladať, že správca je osoba plne informovaná o všetkých svojich právach a povinnostiach, že je spôsobilá k právnym úkonom, má primeranú odbornú spôsobilosť, preto sa od nej dôvodne očakáva, že pri výkone funkcie správcu bude postupovať zodpovedne a bude sledovať účel ZKV, ktorým je predovšetkým pomerné uspokojenie konkurzných veriteľov práve z výťažku majetku dlžníka - úpadcu, ktorých nie je možné v dôsledku protiprávneho konania odporcu, uspokojiť. Konkurzná podstata nie je subjekt, ktorý by mohol byť stranou v spore, preto ak došlo k jej úbytku, resp. zníženiu na nulu, je vecne legitimovaný na uplatnenie akýchkoľvek práv, ktoré súvisia so znížením majetku konkurznej podstaty výlučne správca konkurznej podstaty, čo vyplýva z § 14 ods.1 ZKV. Keďže krajský súd až v priebehu konania zistil relevantné skutočnosti ohľadom vkladania finančných prostriedkov na účet a do pokladne investičnej spoločnosti HAPPY TREND Ltd., a teda že tieto nevkladal odporca ako bývalý správca úpadcu a nevkladal ich ani ako finančné prostriedky patriace do konkurznej podstaty, ale výlučne ako svoje súkromné prostriedky a ako súkromná fyzická osoba, upozornil účastníkov konania podľa § 100 ods. 1 O.s.p. na možnosť aj iného právneho posúdenia, než uviedol navrhovateľ v návrhu, a teda posúdenia konania odporcu aj podľa § 451 a nasl. OZ a vyzval účastníkov na ich vyjadrenie. Odporca súdu oznámil, že je to navrhovateľ, ktorý disponuje svojim návrhom a súd je ním viazaný. Súd nie je viazaný právnym vyhodnotením skutkového stavu, o ktorý účastník opiera svoje nároky, preto napriek poučeniu súdu na možnosť použitia § 451 a nasl. OZ, takúto kvalifikáciu možno použiť jedine a výlučne vtedy, ak by bezdôvodné obohatenie vzniklo na základe toho, že odporca ako správca konkurznej podstaty nenakladal s vecou z výťažku s odbornou starostlivosťou, čo sa nestalo. Odporca preto nesúhlasil s takýmto postupom súdu a tvrdil, že sa jedná o zmenu návrhu, o ktorej musí súd rozhodnúť, s ktorým názorom sa krajský súd nestotožnil. Z konania odporcu vyplýva, že výberom finančných prostriedkov z účtu úpadcu došlo na strane navrhovateľa k zmenšeniu majetku, a teda navrhovateľovi vznikla majetková ujma a na strane odporcu vznikol majetkový prospech, pretože si finančné prostriedky ponechal u seba a tieto navrhovateľovi nevrátil. Takéto konanie je nesporne v príčinnej súvislosti s majetkovou ujmou navrhovateľa. Odporca vybral finančné prostriedky z účtu vedome a úmyselne napriek tomu, že ich spravoval do toho momentu oprávnene. Potom, ako ich vybral, dostali sa výlučne do jeho dispozičnej sféry, pričom nebol daný žiaden právny dôvod k tomu, aby si sumu 100.898,22 Eur k dnešnému dňu ponechal a túto nevrátil. Od začiatku výberu finančných prostriedkov z účtu úpadcu chýbal akýkoľvek dôvod preto, aby cudzie peniaze použil formou investície vo svojom mene, a to aj v rozpore s čl. 9 zmlúv o investíciách, z ktorých rizikovosť investície vyplýva práve z toho dôvodu, že investori mali investovať výlučne svoje vlastné prostriedky. Poskytnutím plnenia odporcovi ním samotným bez toho, že by bol oprávnený na jeho prijatie, keďže preň od začiatku neexistoval žiaden právny dôvod, vzniklo u neho bezdôvodné obohatenie, ktoré je tvorené tým majetkom, o ktorý sa obohatil a ktorý musí vydať v rovnakom rozsahu, v akom ho získal, pričom rozsah, ako aj obsah bezdôvodného obohatenia je determinovaný časom jeho získania. Pre vznik záväzku vydať bezdôvodné obohatenie sa zásadne nevyžaduje, aby bolo získané zavineným protiprávnym konaním, pretože povinnosť vrátiť ho vzniká bez zreteľa na zavinenie. Skutková podstata protiprávneho konania odporcu je úplne rovnaká, ako aj pri náhrade škody a týka sa výlučne zmenšenia majetku na strane úpadcu a zväčšenia majetku na strane odporcu, ktoré vzniklo už prijatím plnenia bez akéhokoľvek relevantného dôvodu, preto rovnaké uspokojenie je možné priznať navrhovateľovi nielen z titulu bezdôvodného obohatenia, ale aj z titulu náhrady škody, keďže odporca porušil pri správe majetku úpadcu tie isté povinnosti. Aj keď do momentu výberu finančných prostriedkov z účtu konal ako bývalý správca, šlo o konanie v rozpore s § 8 ZKV, ktoré pre navrhovateľa zakladá právo domáhať sa vrátenia finančných prostriedkov či už z titulu bezdôvodného obohatenia alebo z titulu náhrady škody, a to aj podľa § 420 ods.1 OZ. Ak by aj súd pripustil, že samotným výberom finančných prostriedkov v hotovosti bez akéhokoľvek rozumného dôvodu k takému porušeniu povinnosti, ktoré by malo za následok vznik bezdôvodného obohatenia, resp. náhrady škody k tomuto okamihu ešte nedošlo, následným konaním odporcu, keď finančné prostriedky, ktoré neboli jeho súkromným majetkom investoval do súkromnej spoločnosti napriek tomu, že mal a mohol vedieť o absolútne rizikovom vzťahu, bez akejkoľvek garancie a zabezpečenia ich návratnosti, nesporne zapríčinil zmenšenie majetku navrhovateľa, za ktoré musí niesť zodpovednosť. Právne posúdenie nároku uplatneného navrhovateľom na zaplatenie sumy 100.898,22 Eur s prísl. nie je podľa názoru súdu závislé na tom, z akého titulu si navrhovateľ tento uplatní. Nie je preto prekročením návrhu, ak súd skutok, ktorý bol predmetom konania posúdi po právnej stránke inak, než navrhovateľ a ak na základe takéhoto právneho posúdenia veci prizná navrhovateľovi požadované plnenie. Skutkový stav zistený konajúcim súdom a výsledky dokazovania umožňujú podriadiť uplatnený peňažný nárok, výška ktorého je rovnaká aj pri právnom posúdení uplatneného nároku ako nároku z bezdôvodného obohatenia a aj z titulu nároku na náhradu škody. Predpokladom vzniku bezdôvodného obohatenia je majetkový prospech jedného subjektu a s ním súvisiaca majetková ujma druhého subjektu, ktorá nie je zákonom alebo zmluvou predvídaná. Ak je vyžadované bezdôvodné obohatenie získané na úkor iného, potom musí byť daná príčinná súvislosť medzi majetkovým prospechom jednej strany a majetkovou ujmou druhej strany. V prejednávanej veci došlo na strane odporcu k bezdôvodnému obohateniu tým, že si odporca nesplnil povinnosť vydať sumu získanú z výťažku predaja, ktorú z účtu úpadcu preukázateľne bez právneho dôvodu najneskôr dňa 27.10. resp. 30.10. 2008 vzal a nevrátil do konkurznej podstaty, t.j. tomu, na úkor koho ho získal. O zmenu návrhu podľa § 95 ods. 1 O.s.p. ide vtedy, ak sa navrhovateľ domáha niečoho iného než v pôvodnom návrhu alebo ak žiada na základe rovnakého skutkového základu viac než žiadal v pôvodnej žalobe alebo ak naďalej žiada rovnaké plnenie, rovnakej kvality a rozsahu, ale na základe iného skutkového stavu, než ho uviedol v návrhu. Z § 153 ods. 1 a 2 O.s.p. vyplýva, že základom pre rozhodnutie súdu o veci samej je dokazovaním zistený skutkový stav veci. V spornom konaní, ktoré je ovládané dispozičnou zásadou platí, že súd je návrhom viazaný. Znamená to, že súd nemôže priznať navrhovateľovi viac než požadoval v petite a nemôže mu priznať ani niečo iné než žiadal. Neznamená to však, že by súd nemohol predmet tohto sporu právne podčleniť aj pod iné hmotnoprávne ustanovenie, než akého sa pôvodne dovolával navrhovateľ, a to bez toho, že by bola potrebná zmena návrhu. V súlade s § 106 ods.1 OZ sa právo na náhradu škody premlčí za dva roky odo dňa, kedy sa poškodený dozvie o škode a o tom, kto za ňu zodpovedá. Podľa § 107 ods. 1 OZ sa právo na vydanie plnenia z bezdôvodného obohatenia premlčí za dva roky odo dňa, kedy sa oprávnený dozvie, že došlo k bezdôvodnému obohateniu a kto sa na jeho úkor obohatil. V oboch prípadoch sa premlčanie práva riadi rovnakými princípmi s tým, že začiatok behu subjektívnej premlčacej lehoty je viazaný pri bezdôvodnom obohatení ku dňu, kedy sa oprávnený, ktorý je zároveň poškodený a nový správca konkurznej podstaty reprezentujúci konkurznú podstatu dozvedel o tom, že došlo k bezdôvodnému obohateniu, resp. ku skutočnej škode, a nie kedy sa dozvedel o vzniku bezdôvodného obohatenia, resp. o protiprávnom úkone, či o škodnej udalosti a tiež o tom, kto sa obohatil a kto za škodu zodpovedá (rozsudok NS ČR 25Cdo 2883/2006 zo dňa 17.12.2008, uverejnený pod č. 98/2009 Sbírky soudních rozhodnutí a stanovisek) Krajský súd neprihliadol na námietku premlčania, ktorú odporca v konaní vzniesol z toho dôvodu, že navrhovateľ si právo, či už na vydanie bezdôvodného obohatenia alebo na náhradu škody uplatnil včas a v súlade s § 106 a § 107 OZ, t.j. do dvoch rokov odo dňa, kedy sa o tom, kto sa na jeho úkor obohatil, resp. kto za zníženie majetku navrhovateľa na nulu zodpovedá, dozvedel. Potom, ako bol pôvodný správca, a teda odporca zbavený funkcie správcu nenesie nový správca konkurznej podstaty žiadnu majetkovú zodpovednosť za škodu, ktorú spôsobil bývalý správca konkurznej podstaty, a to ani vtedy, keď existencia škody v dôsledku protiprávneho konania bývalého správcu konkurznej podstaty vyjde najavo až po zmene v osobe správcu konkurznej podstaty. Táto skutočnosť je preto pre posúdenie námietky premlčania vznesenej odporcom podstatná a má nesporne vplyv na beh premlčacej lehoty. Navrhovateľ ako novoustanovený správca konkurznej podstaty sa o týchto podstatných skutočnostiach dozvedel doručením oznámenia odporcu z 18.05.2010, kedy mu odporca, ako bývalý správca úpadcu oznámil, že žiadne finančné prostriedky, ktoré by mal vrátiť do konkurznej podstaty nemá, pretože ich investoval a investor mu ich nevrátil. Dňa 03.11.2010 doručil navrhovateľ na krajský súd návrh na zaplatenie sumy 100.898,22 Eur s 9% úrokom z omeškania ročne od 25.09.2010 do zaplatenia, t.j. v dvojročnej zákonom stanovenej lehote, a teda včas. Podľa § 83 ods. 1 O.s.p. začatie konania bráni tomu, aby o tej istej veci prebiehalo na súde iné konanie. Odporca na pojednávaní dňa 16.12.2014 vzniesol námietku prekážky litispendencie, ktorá mala vzniknúť tým, že si navrhovateľ uplatnil v trestnom konaní vedenom voči odporcovi ako obvinenému rovnaký nárok na náhradu škody skôr, než začalo konanie v prejednávanej veci. Na toto svoje tvrdenie predložil zápisnicu o výsluchu svedka - navrhovateľa H.. C. D. zo dňa 07.03.2013, ktorá bola vypočutá ako poškodená a ktorá sa po poučení o jej oprávnení, ako poškodeného, na možnosť uplatnenia nároku na náhradu škody pripojila k trestnému stíhaniu obvineného a žiadala o náhradu spôsobenej škody vo výške 100.898,22 Eur. Podľa oznámenia právneho zástupcu na tom istom pojednávaní bolo trestné stíhanie proti odporcovi začaté dňa 10.02.2011 a obvinenie voči nemu bolo vznesené 17.10.2012. Keďže navrhovateľ doručil na Okresný súd Banská Bystrica návrh na zaplatenie sumy 100.898,22 Eur s prísl. už dňa 03.11.2010, t.j. prv, než začalo trestné konanie, prekážka litispendencie nie je daná. Krajský súd nevyhovel ani návrhu odporcu na prerušenie tohto konania podľa § 109 ods.2 písm.c/ O.s.p. až do právoplatného skončenia trestného konania vedeného proti odporcovi OR PZ Levice, Odbor kriminálnej polície ČVS: ORP-112-OEK-LV-2011, ako aj trestného konania vedeného Okresným súdom Nitra proti obvinenému J. Y. a H. V. č.k. 1T 129/11. Výsledky trestného konania vedeného proti odporcovi, v ktorom sa rieši, či sa odporca dopustil trestného činu pokračujúceho zločinu porušovania povinnosti pri správe cudzieho majetku a prečinu sprenevery podľa § 213 Trestného zákona či došlo z jeho strany k porušeniu všeobecne záväzných predpisov alebo povinností zo zmluvy, rovnako ako aj výsledky trestného konania vedeného voči konateľovi spoločnosti HAPPY TREND, LTD., organizačná zložka neboli podľa názoru súdu pre konanie o zaplatenie sumy 100.008, 21 Eur takými dôvodmi, na ktorých by rozhodnutie v prejednávanej veci malo závisieť, v dôsledku čoho návrh odporcu zamietol. Odporca podal proti nemu odvolanie, ktoré bude predložené Najvyššiemu súdu SR ako súdu odvolaciemu v súlade s § 209 ods. 2 O.sp. po rozhodnutí súdu vo veci samej, o čom bol odporca poučený. Navrhovateľ bol povinný vyzvať odporcu na vrátenie bezdôvodne zadržiavanej sumy v primeranej lehote tak, ako mu to ukladá § 517 ods. 1 OZ potom, ako sa dozvedel o tom, že v konkurznej podstate nie je žiaden finančný majetok určený na uspokojenie konkurzných veriteľov a že neexistuje ani žiaden účet, na ktorom by boli pôvodne uložené finančné prostriedky k dispozícii na vyplatenie konkurzným veriteľom. Navrhovateľ v konaní preukázal, že výzvu na vrátenie finančných prostriedkov doručil odporcovi kvalifikovaným spôsobom dňa 20. 09. 2010, ktorú odporca prevzal, avšak do termínu 24.09.2010 navrhovateľovi peniaze nevrátil. Z tohto dôvodu podal na súd návrh na začatie konania o zaplatenie sumy 100.898,22,- Eur s 9% úrokom z omeškania ročne od 25.09.2010 do jej zaplatenia. Keďže odporca bezdôvodne zadržiavané finančné prostriedky nevrátil, musel ho súd zaviazať na ich vydanie podľa § 451 OZ, v nadväznosti na § 8 ZKV, a to vrátane úrokov z omeškania podľa § 517 ods. 2 OZ a § 3 nar.vl. 87/1995 Z.z. tak, ako je to uvedené vo výrokovej časti rozhodnutia. Krajský súd je toho právneho názoru, že odporca by zodpovedal za zmenšenie majetku aj podľa § 420 ods.1 OZ, v nadväznosti na § 8 ods. 2 ZKV, podľa ktorých je ako správca zodpovedný za škodu alebo inú ujmu, ktorá úpadcovi, veriteľom alebo tretím osobám vznikla v priebehu konkurzného konania, ak z jeho strany došlo k porušeniu právnej povinnosti. V konaní nebolo medzi účastníkmi sporné, že odporca ako bývalý správca úpadcu vybral z účtu úpadcu, s ktorým mal výlučné dispozičné právo všetky finančné prostriedky, účet úpadcu zrušil a peniaze vložil na účet súkromnej finančnej spoločnosti na dobu určitú, po uplynutí ktorej táto spoločnosť odporcovi vložené peniaze nevrátila. Nesporná bola aj tá skutočnosť, že k zmenšeniu majetku na strane navrhovateľa a ním tvrdenej škode došlo pri činnosti odporcu bez toho, aby mu konkurzný súd, ktorý vykonáva nad činnosťou správcu len dohľad dal akýkoľvek pokyn, či už formou opatrenia alebo príkazu na takéto konanie a bez toho, že by s takýmto konaním odporcu bol vyslovil súhlas. Z obsahu oboch písomných zmlúv o investovaní uzavretých odporcom dňa 27. a 30.10.2008, ako aj z výsluchu odporcu vyplýva, že odporca mal od samého začiatku, a to aj z dôvodu, že zmluvy o investovaní uzatvárala za investičnú spoločnosť jeho manželka, podrobné informácie o investičnej spoločnosti HAPPY TREND TTD., o podmienkach, za akých vkladá finančné čiastky na jej účet a do pokladne a aký mal byť očakávaný zisk, ktorým boli úroky vo výške 12% mesačne. Odporca potvrdil, že už v čase uzavretia oboch zmlúv vedel o tom, že sa jedná o nebankovú spoločnosť, ktorá nemá licenciu a ktorá nedávala žiadnu garanciu za vrátenie tam vložených finančných prostriedkov. Klauzula o ich vrátení v prípade bankrotu je právne irelevantná, o čom odporca ako správca konkurznej podstaty vedel a táto nemohla zabrániť tomu, že by v prípade vyhláseného konkurzu na majetok tejto investičnej spoločnosti mohli byť skutočne akékoľvek finančné prostriedky investorom klientom vracané. Odporca si bol od začiatku vedomý aj toho, že nesmie investovať cudzie finančné prostriedky, ale len svoje vlastné a musel si byť vedomý aj toho, že dohodnutá výška úrokov nesvedčí, a to najmä s prihliadnutím na jej rizikovosť o vierohodnosti investora. Ak spoločnosť nepodliehala bankovému dohľadu Národnej banky Slovenska v zmysle zák.č. 483/2001 Z.z. o bankách a č. 747/2004 Z.z. o dohľade nad finančným trhom v znení neskorších predpisov, musel si byť vedomý aj toho, že za vložené finančné prostriedky mu nebude v prípade ekonomických a iných problémov poskytnutá žiadna náhrada. Ak teda bývalý správca vložil finančné prostriedky, ktoré patrili do konkurznej podstaty ako vklad do investičnej spoločnosti, u ktorej nebola zabezpečená žiadna návratnosť, je nesporne daná príčinná súvislosť medzi zmenšením majetku úpadcu na nulový stav a protiprávnym konaním odporcu. V tejto súvislosti je nutné uviesť, že z vykonaného dokazovania bolo preukázané, že zriaďovateľ spoločnosti HAPPY TREND Ltd., org. zložka Slovensko, ktorý sídlil vo Veľkej Británii a ktorého riaditeľom bola tá istá osoba - J. Y., ako aj v spoločnosti HAPPY TREND Ltd. so sídlom v Nitre a Happy Trend s.r.o. so sídlom v Bratislave bola zrušená, preto aj návrh navrhovateľa na vydanie európskeho platobného rozkazu, ktorým sa domáhal vrátenia odporcom investovaných finančných prostriedkov od zriaďovateľa tejto spoločnosti, ktorý jedine mal právnu subjektivitu a spôsobilosť byť účastníkom konania nie je možné získať, pretože rozhodnutím okresného súdu č.k. 28 Cb 24/2010 zo dňa 15.06.2012 bolo konanie práve z dôvodu jej zrušenia právoplatne zastavené. Rovnako bolo právoplatne zastavené aj konanie, ktoré začal ešte pôvodne správca voči spoločnosti HAPPY TREND Ltd., org. zložka Slovensko z dôvodu, že zahraničná právnická osoba, ktorá má na území Slovenskej republiky zriadenú organizačnú zložku musí byť žalovaná, pretože organizačná zložka nemá právnu subjektivitu. Aj toto konanie Okresného súdu Nitra bolo rozhodnutím okresného súdu č.k. 34 Rob/534/2010 zo dňa 02.11.2010 právoplatne zastavené. Je tak nesporné, že od spoločnosti HAPPY TREND LTD.- organizačná zložka Slovensko a ani od jej zriaďovateľa nie je možné na základe súdneho rozhodnutia, ale ani v exekučnom konaní reálne získať žiadne finančné prostriedky, a to napriek tomu, že na účte HAPPY TREND LTD. - organizačná zložka Slovensko zostali po zablokovaní finančných prostriedkov Krajskou prokuratúrou Nitra dňa 05.02.2009 finančné prostriedky. Aj keď sa o vzniku škody a o tom kto za ňu zodpovedá s definitívnou platnosťou mohol navrhovateľ dozvedieť až právoplatnosťou oboch rozhodnutí, pretože plnenie, ktoré správca úpadcu žiadal vrátiť od investičnej spoločnosti sa až týmto okamihom stalo fakticky a aj právne nevymáhateľné, v čase rozhodovania súdu už boli všetky zákonné predpoklady pre rozhodovanie o nároku navrhovateľa na náhradu škody splnené. Vyhlásením konkurzu na majetok úpadcu prechádza na správcu konkurznej podstaty oprávnenie vykonávať práva a plniť povinnosti, ktoré podľa zákona a iných právnych predpisov inak patria úpadcovi, ak súvisia s nakladaním s majetkom patriacim do podstaty. Za škodu, ktorá vznikla konkurznej podstate v dôsledku porušenia povinnosti uloženej správcovi vrátane povinnosti vykonávať funkciu riadne a odborne, zodpovedá ako fyzická osoba, a to bez ohľadu na to, či existujú finančné prostriedky, ktoré pôvodne boli zablokované v rámci trestného konania na účte spoločnosti HAPPY TREND LTD. alebo tretej osoby alebo nie. Správca konkurznej podstaty nie je oprávnený vykonávať podnikateľskú činnosť, ani žiadne súkromné aktivity s cudzími finančnými prostriedkami, ktoré patria konkurznej podstate, okrem tých, ktoré mu zveruje zákon o konkurze a vyrovnaní. Ak aj o problémoch investičnej spoločnosti nevedel, mohol ich predpokladať, preto neobstojí jeho tvrdenie, že za spôsobenú škodu nezodpovedá. Ak v dôsledku porušenia povinnosti postupovať pri výkone funkcie s odbornou starostlivosťou spôsobí správca konkurznej podstaty na majetku konkurznej podstaty úpadcu, ktorý spravuje majetkovú ujmu a túto z vlastných prostriedkov dobrovoľne nenahradí, logickým dôsledkom takéhoto konania je, že súd zbaví takéhoto správcu konkurznej podstaty výkonu funkcie a že na vymáhanie spôsobenej škody voči už bývalému správcovi konkurznej podstaty, a teda škodcovi do konkurznej podstaty pristúpi nový správca konkurznej podstaty v postavení poškodeného. Z konania odporcu jednoznačne vyplýva, že nekonal pri výkone svojich povinností riadne a svedomito a ani s odbornou starostlivosťou, keď vklady vložené do majetku investičnej spoločnosti žiadnym relevantným spôsobom nezabezpečil, a teda neuzavrel žiadne poistné zmluvy, ani zmluvy o zabezpečovacom prevode práva a ani záložné zmluvy a keď sa takýmto jeho konaním majetok patriaci do konkurznej podstaty úpadcu znížil na nulu. Nič však nebráni odporcovi, aby sa sám ako fyzická osoba domáhal vrátenia ním investovaných finančných prostriedkov, ktoré do majetku organizačnej zložky HAPPY TREND LTD. vo svojom mene investoval. Súd nevykonal všetky odporcom navrhnuté dôkazy uvedené v jeho podaní zo dňa 09.12.2014 doručeného krajskému súdu dňa 15.12.2014, a to vypočutie svedka E.. O. J. na okolnosť, prečo neuspokojil pohľadávku správcu KP úpadcu KALINIČ Dolný Kubín s.r.o. a čo sa stalo so zvyškom sumy 875.000,- Eur z dôvodu, že odporca žiadnym spôsobom nezdôvodnil, prečo by namiesto investičnej spoločnosti Happy Trend LTD. mal vrátiť ním vložený vklad práve E.. O. J., ktorému Okresný súd Nitra legálnym spôsobom vydal finančné prostriedky, aby s nimi naložil, pritom nie je účastníkom tohto konania. Ani výsluch J. Y., konateľa Happy Trend LTD. na ozrejmenie, o aký zmluvný vzťah išlo medzi odporcom a spoločnosťou Happy Trend LTD. nebol potrebný, a to jednak z dôvodu, že výklad obsahu právnych úkonov, ktorými boli dve zmluvy o investovaní uzavreté medzi odporcom a p. Y. si musí urobiť súd sám a navyše mal súd k dispozícii jeho výsluch zaznamenaný v zápisnici z trestného konania, z ktorého súd podporne pri hodnotení dôkazov vychádzal. Nebol daný ani dôvod na vyžiadanie si pohybu finančných prostriedkov na účte Happy Trend LTD. č. XXXXXXXXXX/XXXX v čase od 27.10.2008 do 07.10.2013 od V. L. a.s. L., ktorá tento účet viedla, pretože pre rozhodnutie v tejto veci bol podstatný len pohyb na účte úpadcu, pretože z neho vybral odporca všetky finančné prostriedky, ktoré naň nevrátil. Ani pripojenie obžaloby evidovanej Okresným súdom Nitra pod č. 1T 129/11 nie je pre posúdenie povinnosti vrátiť do konkurznej podstaty sumu, ktorej zaplatenie je predmetom tohto sporu pre jeho rozhodnutie potrebné. Všetky podstatné skutočnosti súd zistil z listinných dôkazov založených v spise a výsluchom odporcu a tieto vyhodnotil jednotlivo a vo vzájomných súvislostiach v zmysle § 132 O.s.p. V tejto súvislosti je potrebné uviesť, že súd nemusí vykonať všetky, účastníkmi navrhované dôkazy, ale najmä tie, ktoré boli medzi účastníkmi sporné a ktoré sú pre posúdenie uplatneného nároku relevantné. Z vyššie uvedených dôvodov dospel súd k záveru, že odporca ako bývalý správca konkurznej podstaty nesie za zníženie majetku patriaceho do konkurznej podstaty osobnú zodpovednosť aj podľa § 420 ods.1 Občianskeho zákonník, v nadväznosti na § 8 ods. 2 Zákona o konkurze a vyrovnaní. Výzvu navrhovateľa na vrátenie finančných prostriedkov prevzal odporca dňa 20. 09. 2010, avšak do termínu 24.09.2010 navrhovateľovi peniaze nevrátil. O trovách konania rozhodol súd podľa § 142 ods.1 O.s.p. tak, že ich náhradu priznal navrhovateľovi, ktorý bol v konaní plne úspešný. Podľa § 2 ods. 1 písm. a/ zákona č. 71/1992 Zb. o súdnych poplatkoch poplatníkom je navrhovateľ poplatkového úkonu, ak je podľa sadzobníka ustanovený poplatok z návrhu. Podľa § 2 ods. 2 cit. zák., ak je poplatník od poplatku oslobodený a súd jeho návrhu vyhovel, zaplatí podľa výsledku konania poplatok alebo jeho pomernú časť odporca, ak nie je tiež od poplatku oslobodený. Vyššie cit. ustanovenie § 2 ods. 2 upravuje prípady, ak sa na poplatníka, uvedeného v § 2 ods.1 zákona vzťahuje osobné oslobodenie podľa § 4 ods. 2 zákona alebo ak bol poplatník súdom oslobodený od platenia súdnych poplatkov za návrh podľa § 138 ods. 1 O.s.p. a jeho návrhu bolo aspoň sčasti vyhovené. V takýchto prípadoch zaplatí podľa výsledku konania poplatok alebo jeho pomernú časť odporca, ktorý v konaní úspešný nebol za predpokladu, že nie je tiež od poplatku oslobodený. V prejednávanej veci súd priznal navrhovateľovi oslobodenie od súdnych poplatkov uznesením zo dňa 25.01.2011 č. k. 38 Cbi/5/2010-49, právoplatným dňa 18.02.2011. Navrhovateľ bol v konaní plne úspešný a keďže odporca nie je od poplatku oslobodený podľa § 4 ods. 2 cit. zák. a nebolo mu v konaní priznané oslobodenie ani podľa § 138 ods. 1 O.s.p., je povinný zaplatiť súdny poplatok vo výške 6.053,50 Eur stanovenej podľa § 6 ods. 1, § 7 ods. 1 a podľa položky 1a Sadzobníka súdnych poplatkov k zák. č. 71/1992 Zb. o súdnych poplatkoch a poplatku za výpis z registra trestov v platnom znení z ceny predmetu konania, t.j. 6 % zo sumy 100.898,22,- Eur na účet krajského súdu. Navrhovateľovi vznikli v súvislosti s uplatnením práva len trovy právneho zastúpenia, pretože bol od platenia súdneho poplatku podľa § 138 O.s.p. oslobodený. Navrhovateľ si uplatnil a vyúčtoval trovy prvostupňového konania v celkovej sume 11.403,26 Eur. Krajský súd nepriznal právnej zástupkyni odmenu za úkony právnej služby - porady s klientom v dňoch 28.11.2011, 03.04.2013, 08.12.2014, 17.12.2014 a 14.01.2015 z dôvodu, že skutkový stav tak, ako bol uvedený v návrhu sa v priebehu celého konania nezmenil. Pred posledným pojednávaním vyzval súd účastníkov len na vyjadrenie sa k právnemu posúdeniu veci aj podľa § 451 OZ, ku ktorému sa ani právny zástupca navrhovateľa, okrem toho, že na pojednávaní uviedol, že mu patrí právo na zaplatenie dlžnej sumy aj z tohto titulu, podrobnejšie nevyjadril. Porady právneho zástupcu s klientom, ktorý má navyše právnické vzdelanie nepovažoval preto súd za súčasť účelného uplatňovania práva zo strany navrhovateľa. Za účelné uplatnenie práva považoval súd v roku 2011 úkon právnej služby prevzatia a prípravy zastupovania dňa 15.07.2011, účasť právneho zástupcu na pojednávaní dňa 19.07.2011 a dňa 29.11.2011, t.j. 3x po 625,73 Eur podľa § 10 ods.1 a § 14 ods.1 vyhl.č. 655/2004 Z.z. o odmenách a náhradách advokátov zo základu tarifnej odmeny v sume 100.898,22 Eur a 3x 7,41 Eur režijný paušál podľa § 16 ods.3 cit. vyhl., spolu v sume 1.899,42 Eur. Odmenu právnemu zástupcovi navrhovateľa za vyjadrenie zo dňa 26.02.2011 nemohol priznať, pretože k tomuto dňu právny zástupca navrhovateľa ešte nezastupoval a navyše takéto vyjadrenie nie je ani súčasťou spisu. Za rok 2012 nepriznal súd žiadnu odmenu za zastupovanie právneho zástupcu navrhovateľa, pretože oznámenie zo dňa 02.01.2012 a vyjadrenia zo dňa 29.02. a 18.07.2012 neboli vyjadreniami k veci samej. Navrhovateľ nimi len dopĺňal dôkazy na svoje tvrdenia a uvádzal skutočnosti relevantné pre uplatnenie jeho práva a na preukázanie jeho tvrdení, čo mohlo byť súčasťou návrhu už pri jeho podaní na súd. Takto vzniknuté trovy nemôžu byť priznané navrhovateľovi na ťarchu odporcu. Nič však nebráni navrhovateľovi, aby tieto úkony zaplatil právnemu zástupcovi zo svojho. Za rok 2013 priznal súd právnemu zástupcovi odmenu za vyjadrenie zo dňa 02.04.2013 (správne zo dňa 28.03.2013, ktoré bolo doručené krajskému súdu dňa 02.04.2013) vo výške 1x 625,73 Eur a za účasť na pojednávaní dňa 04.04.2013, ktoré sa však nekonalo, v dôsledku čoho patrí právnemu zástupcovi navrhovateľa odmena len 1 x 1 zo sumy 625,73 Eur, čo činí 156,43 Eur, vrátane režijného paušálu 2 x 7,81 Eur podľa cit. vyhl. v sume spolu 797,78 Eur. Za podanie navrhovateľa označené ako oznámenie zo dňa 13.02.2013 súd právnemu zástupcovi odmenu nepriznal, pretože týmto len oznámil číslo účtu, na ktorom boli vedené finančné prostriedky úpadcu a z ktorého boli odporcom vybraté a ktorý slúžil ako dôkaz na preukázanie jeho tvrdení. Za rok 2014 priznal súd právnemu zástupcovi navrhovateľa odmenu za účasť na pojednávaní dňa 09.12.2014 vo výške 1 zo sumy 625,73 Eur, čo činí 156,43 Eur, pretože sa nekonalo a dňa 16.12.2014 (nesprávne uvedený dátum pojednávania 18.12.2014) v sume 625,73 Eur a 2x 8,04 Eur režijný paušál spolu v sume 798,24 Eur. Za rok 2015 priznal súd právnemu zástupcovi odmenu za účasť na pojednávaní dňa 15.01.2015 vo výške 625,73 Eur a 1x režijný paušál vo výške 8,39 Eur, spolu v sume 634,12 Eur. Celková výška odmeny za zastupovanie pre právneho zástupcu navrhovateľa tak zodpovedá sume 4.129,56 Eur. Poučenie: Proti tomuto rozhodnutiu možno podať odvolanie do 15 dní od doručenia jeho písomného vyhotovenia vo vyhotovení dvojmo alebo ústne do zápisnice prostredníctvom tohto súdu na Najvyšší súd SR. V odvolaní treba popri všeobecných náležitostiach uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha. Odvolanie možno odôvodniť len tým, že v konaní došlo k vadám uvedeným v § 221 ods.1 O.s.p. (rozhodlo sa vo veci, ktorá nepatrí do právomoci súdov, ten, kto v konaní vystupoval ako účastník, nemal spôsobilosť byť účastníkom konania, účastník konania nemal procesnú spôsobilosť a nebol riadne zastúpený, v tej istej veci sa už prv právoplatne rozhodlo alebo v tej istej veci sa už prv začalo konanie, nepodal sa návrh na začatie konania, hoci podľa zákona bol potrebný, účastníkovi konania sa postupom súdu odňala možnosť konať pred súdom, rozhodoval vylúčený sudca alebo bol súd nesprávne obsadený, iba že namiesto samosudcu rozhodoval senát, súd prvého stupňa nesprávne posúdil vec, a preto nevykonal ďalšie navrhované dôkazy), konanie má inú vadu, ktorá mohla mať za následok nesprávne rozhodnutie vo veci, súd prvého stupňa neúplne zistil skutkový stav veci, pretože nevykonal navrhnuté dôkazy, potrebné na zistenie rozhodujúcich skutočností, súd prvého stupňa dospel na základe vykonaných dôkazov k nesprávnym skutkovým zisteniam, doteraz zistený skutkový stav neobstojí, pretože sú tu ďalšie skutočnosti alebo iné dôkazy, ktoré doteraz neboli uplatnené, rozhodnutie súdu prvého stupňa vychádza z nesprávneho právneho posúdenia veci. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona.

Zdroj: KAUZIS.SK – https://www.kauzis.sk/judikatura/r/ECLI:SK:KSBB:2015:6010200976.11 (dáta aktuálne k 9. 11. 2026). Záväzné je znenie zverejnené súdom.




